پاشخانی بازرگانیی و روئییەی نەوەی نوێ …. کامیار سابیر – Dengekan\nbyKamyar Sabir\tJanuary 24, 2019\tGeneral, Opinion, Slider\nسەرۆکی جوڵانەوەی نەوەی نوێ-نن، پیاوێکی بیزنسمانە، ئەوەی بە زمانی شەعبیی پێیدەگوترێ بازرگان، لە مێژووی حیزبە سیاسییەکانی ناوچەکە و جیهانیشدا، لە زۆربەی ئەو سەرمایەدار و بازرگانانەی بەشداریی سیاسەتیان کردووە، کەمتریینیان، سەرکەوتنیان بەدەستهێناوە! بە سروشتیی، چونکە بیزنسمان، پێوەندییەکی راستەوخۆ و ناڕاستەوخۆی بە بازاڕ، ئابووریی و دەسەڵاتەوە هەیە، لە ئاستی شەعبییدا، مەقبوولییەتیان کەمە، مەگەر خاوەنی کۆمەڵێ کرێدتی گەورەی کۆمەڵایەتیی و مرۆیی بن و فەضیڵەت و بەهای سیاسیی کۆمەڵگە لەسەروو بەرژەوەندییە تایبەتەکانی خۆیانەوە ببیینن. هەروەها، لە رێگەی پارە و سامانەکانی خۆیانەوە، بیانەوێت خزمەت بە خەڵک بکەن، نەک بیانەوێ لە رێگەی هەڵکشانی سیاسیی و قورسایی حیزبەکەیانەوە، داوای پشک و پرۆژەی زیاتر لە سەرمایەگوزارییدا بکەن.\nبۆ تێکهەڵکێشکردنی ئەم باسە بە قیادەی نن و حیزبە کلاسیک و مۆدێرنەکانی کوردایەتییەوە، ئەم نموونەیەی خوارەوە، بە گرییمان، لەسەر خاوەن کارێک ( کۆنتراکتچیی- قۆنتەراتچیی) دەهێنینەوە. نموونەکە، رووی لە قیادەی نن ( بەتایبەت شاسوار عەبدولواحید-شعو) و رەدفیعلەکانی گۆڕانە لە ماوەی رابردوو، ئێستا و ئاییندەدا. خاوەنکار، چەند کرێکارێک، ناوبەناو، رۆژانە، ئیشی بۆ دەکەن. پارەی هەندێکیان بە زیادەوە دەدات، بۆ ئەوەی وەلائیان بکڕێت و دووزمانییش بەسەر کرێکارەکانی ترەوە بکەن. هەندێ کرێکار، پاش ماوەیەک بەدەمەوەگرتن کە ئەم مانگ نا، مانگێکی تر، پارەکە وەردەگرن، بەڵام پاش ماوەیەکی زۆر رەنجکێشان و کارکردن، نەک هەر پارە وەرناگرن، بەڵکو تۆمەتباریش دەکرێن بەوەی دزییان کردووە، یان سیخوڕییان بۆ ئەملاولا کردووە!( بێ بەڵگە) هاوکات، خاوەنکار، دەستی لەگەڵ هەندێ مەسئولی گەندەڵی سیاسییدا تێکەڵ کردووە و پرۆژەی گەورە وەردەگرێ و بیزنسی خۆی دەکات و بەشێک لە مەسئولەکانیشی، شەریک کردووە. پاش چەند ساڵێک، دێت سیاسەت دەکات و حیزب دروست دەکات و حیزبەکەیش وەکو کۆمپانیاکانی، دەیەوێ خۆی کەسی یەکەم بێت و خۆی سییۆ ( بەرزتریین دەسەڵاتی پرۆفێشناڵیی لە دەسگایەکدا یان کۆمپانیایەکداCEO ) بێت و هەموو ئەوانی تر، وەکو ستاف لە حیزبەکەیدا، تەعیینیان دەکات.\nناوەڕۆکی ئەو نموونەیە، بەشی هەرە زۆری رەخنەی گۆڕان و نەیارە سیاسیی و شەخصییەکانی (نن و شعو)ن. لە کۆی ئەو رەخنانە، یەک تەوەرەی سەرەکیی زۆر گرینگە کە راستەوخۆ، پێوەندیی بە مۆراڵ، کەرامەت و ویژدانی ئینسانییەوە هەیە کە ئەمەیە: من ئەگەر کرێکار بچەوسێنمەوە، ئەگەر پارەی خەڵکی کاسبکار و زەحمەتکێش بخۆم و فێڵی لێ بکەم، ئەگەر لە ئیشی کۆمپانیایەکدا( گەندەڵیی،هەڵاواردن و ناعەدالەتیی بکەم) لە جوغزی مۆڕاڵی سیاسیی و ئیعتیباری شەخصییەوە، چۆن لە رووم بێت و جورئەت بکەم حیزبێک دروست بکەم کە ئیدیعای گەڕانەوەی مافی خەڵکی هەژار و کەم دەرامەتی ئەو جیۆگرافیا سیاسییە بکات کە سیاسەتی تێدا دەکەم؟\nدیوێکی تری ئەو رەخنانەی لەسەر نن و شعو هەن، وێڕای ئەوەی بەشێکی زۆریان، بازاڕیین و لە هەمان مێنتاڵیتیی و کولتووریی مافیاکانی کوردایەتییەوە، سەرچاوەیان گرتووە، کەمتریین رەخنەی سیاسیی و جدیی لە نن، گییراوە. ئایا بەڕاستیی هیچ حیزبێکی سیاسیی ( بەوانەی بە خۆیشیان دەگوت ئۆپۆزسیۆن) لە کوردستاندا هەیە کە کەسی یەکەمەکانیان، لەسەر حیسابی هەژاریی خەڵک و جەهلی عەوامی لایەنگرانی حیزبەکانیان، میلیۆنێر نەبن؟ یان لای کەم، وەکو جێمتمانەی کەسی یەکەمی حیزب و بنەماڵەکان، شۆردنەوەی پارە، کڕیین و شاردنەوەی بیزنس و کۆمپانیای گەورە، بۆ کوڕی بنەماڵە سیاسییەکانی ناو حیزبەکان نەکەن( بە گۆڕانیشەوە)؟\nتا کاتێک، دادگایەکی عادییلانە و سەربەخۆ لە کوردستان و عێراقدا نەبێت و لە گەندەڵکاران و سیاسییە دزە گەورەکان، بپێچێتەوە، تا کاتێک ئەندام پارلمانەکان و وەزیرەکانت، زۆریینەی رەهایان لە گەندەڵییەوە گلابن، سەرۆکی حکومەتەکانت( هەرێم و عێراق)، دەیان و بگرە صەدان بیلیۆن دۆلاریان بەهەدەر دابێت، تا کاتێ تۆ دڵت خۆش بێت لەگەڵ ئەوانەی تێرۆری رۆژنامەنووسان دەکەن و دزیی لە خەڵک دەکەن، حکومەت پێکبهێنێت، هەر قسەکردنێک لەسەر دزی گەورە و بچووک، مانایەکی نامێنیت، ئەگەر بەرنامە و پرۆژەکانی خۆت لەهەمان خولگەی دز و مافیاکانی کوردایەتییە چەتەگەرییەکەدا بسوڕێتەوە و خاڵە هاوبەشەکانی نێوان ئۆپۆزیسیۆن و دەسەڵات، لە خاڵە جیاوازەکانی نێوان خەڵک و مافیاکانی دەسەڵاتدا، زۆرتر بن.\nروئییەی سیاسیی نن\nهەموو حیزبێکی سیاسیی، دەبێ لەیەک کاتدا، روئییە و روئیای هەبێت، واتە دید و جیهانبیینیی هەبێت، لەهەمان کاتیشدا خەونی سیاسیی هەبێت کە لە مانیفێستەکەیدا، جێکەوتی کردبێت و پلانی بۆ داڕشبێت. روئییە، بەو دیدە لیبراڵییە ناگوترێ کە هەندێ نەشئەی غەربیی و لیبراڵیزمی ئەمێریکیی( هەندێجار، نیۆلیبراڵیزم) و گەشەی ئابووریی هەندێ وڵات، بکرێن بە پێوەر و بەراوردکاریی لەنێوان هەرێمی کوردستان و جیهاندا. گرینگ ئەوەیە، چۆن لەو ماتێریاڵ و سەرچاوە( مرۆیی)ەی کوردستان، کەڵک وەردەگریت و تەحەدای ئەم سیستەمە سیاسییە شێخنشیینییە رەیعییەی کوردستانی عێراقی پێدەکەیت؟ ئەمانەیش، بەشی هەرە زۆریان بە قیادەی پڕچەک( لە باری فیکریی و سیاسییەوە) و رۆحی تەحەداکردن و جەرائەتەوە دەکرێن.\nدونیا، بەو فەخفەخە سیاسییە ناگۆڕێت کە هەموومان دەوڵەمەند بین و هەژاریی بنەبڕ بکەین و هەموومان لە خانووی زۆر گرانبەها و راقییدا دابنشین و سەیارەی مۆدێل باڵا و براندی ناودار لێبخوڕین. ئەم فەنتازیا لیبراڵییانە نە بازاڕی بگرەوبەردەی سەرمایەداریی و نە خورافاتی کۆمیونیزمیش، رێگە نادەن ئەم هێلکە ئایدیال و ئایدیۆلۆژییە، جووقەی لێ پەیدابێت. لە هەموو شت، گرینگتر ئەوەیە کە روئییەکی سیاسیی شەفاف، مۆدێرنانە، مرۆییانە و نیشتمانییە( کوردستان وەکو نیشتمانی هەموو ئەوانەی لەسەری دەژیەن( کورد، عەرەب، تورکمان، مەسیحیی، کاکەیی، ئێزیدیی…تاد) بە پرەنسیپەوە جێکەوت بکرێت ولە ئاستی عێراقیشدا، عێراق بە نیشتمانی خۆت بزانیت و لە چوارچێوە سیاسییەکەیدا، کار بکەیت. هەر ئالوودەبوون و یەقکردنەوەیەک بە فاشیزمی نەتەوەیی( لەسەر بناغەی نەژاد، نەتەوە، زمان و یەک ئاڵا و یەک خاکی موقەدەس)، گەڕانەوەیە بۆ درۆ گەورەکانی ٨٠ ساڵی کوردایەتیی، هەر حەساسییەتێک بەرامبەر بە عێراق، بە عەرەب، بە تورکمان، بە شیعە، بە عەرەبی سوننە، بە ئێزیدیی…تاد، گەڕانەوەیە بۆ هەمان زێرابە بۆگەنەکانی کوردایەتیی و فاشیزمە نەتەوەییە کاژیکییەکەی و تەواوی رێگەکان قوفڵ دەکرێنەوە( هەموو لە بانەوە” کوردایەتیی”، سەر دەردەکەنەوە).\nلە هەمووی گرینگتر، ئەمانە بە کەسانی قیادیی خاوەن فیکر و پرەنسیپی سیاسیی و مۆراڵی بەرزی سیاسیی دەکرێن. بە قیادەی جەماعیی دەکرێن کە روئییەیان هەبێت و سەردەمی تاکگەریی، زەعامەت و قائیدی ئەوحەد، نەک هەر بەسەرچوونە، بەڵكو نەقص و نەرجسییەتە کە مرۆڤ بییر لەوە بکاتەوە بە تەنیا، جڵەوی حیزبێک و بزوتنەوەیەک لە ئەستۆ بگرێت. لێرەدا مەسەلەی پارە، دێتە پێشەوە. حیزب و کاری سیاسیی، پێویستی بە پارە، بە مێدیا و بە کەمپەینی بەربڵاوە. ئەگەر شعو، بیەوێ بەهۆی بیزنس، پارە و ئیمکانییاتە ماددیی و مەعنەوییەکانی کۆمپانیا و سەرمایەکەیەوە، ئەجێندای شەخصیی خۆی بەگەڕ بخات و بییر لەوە نەکاتەوە کە قائیدی گەنج، نەوەیەکی نوێ لە گەنجان بێنە پێشەوە و هەر خۆی زەعیمی بەڕ و بەحری نن بێت، ئەوە بە دڵنیاییەوە، درەنگ یان زوو، هەمان رێچکەی بارزانیی باوک و کوڕ، قاسملۆ، تاڵەبانیی و نەوشیروان موصطەفا، دەگرێت و بە خێراییش بەرەو هەڵوەشاندنەوە دەچێت( مەگەر ئەوەی وەکو حسک، قیادە لەسەر خۆی طاپۆ بکات)، هەروەکو چۆن ئەو زەعیمە کوردانە، تاکە زەعیمی حیزبەکانی خۆیان بوون و رێگەیان نەدا، یەک قائید لە ناو حیزبەکانیاندا دروست بێت.\nبە تێڕوانیینەکەی کێنەدی، ئەگەر قیادەی سیاسیی و فێربوون لەخەڵکەوە، لازم و مەلزومی یەکتر بن، ئەوە قیادەی نن ( بە تاک و بە کۆ)، لەهەموو کات زیاتر پێویستیان بە فێربوون، بە پەروەردە، بە روئییە و دیسپلینی سیاسیی هەیە. دیارە ئەم کاتەگۆرییانە نەک بە مانا ستالینیستیی و حیزبە چەپەکانی ئەوروپای رۆژهەڵات، بەڵکو بە ئامبازبوون لەگەڵ رۆحی نیشتمانیی تاکەکانی وڵات و لەبەرچاوگرتنی بەها، مۆراڵ و فەضیڵەتی سیاسیی، بۆ رای گشتیی و بۆ خەڵکی کوردستانی عێراق، بە تایبەتیی…\nسەرکەوتن و پووکانەوەی نن، بەندە بەوەی، هەمان ریس، نەڕێسێتەوە کە گۆڕان، رستی. گۆڕان و سیاسەتەکانی ( پرۆژەکانی، خۆکردن بە وەکیلی خەڵکی هەژار و کەمدەرامەتی کوردستان، قۆرغکردنی ئۆپۆزیسیۆنبوون لەسەر خۆیان، بەشدارییکردن لە حکومەت، مەثەلی ئەعلای سیاسەتی کوردیی…تاد) بە شوێنێک گەیشتوون کە مرۆڤ زۆر چاوی قاییم نەبێت لە رووی نەیات بڵێ رۆژێ لە رۆژان، گۆڕان بوومە. ئەو فەشەلە خێرایەی گۆڕان( کەمتر لە دەیەیەک)، چەند پێوەندیی بەوەوە هەیە کە رێکخەری گشتیی (پێشوو)، سەرمایە مەعنەوییەکەی خۆی بۆ مێژوو لە دەستدا کە نەیتوانی قەناعەت بە زۆریینەی حیزبەکەی خۆی و لایەنگرانی بهێنێت کە پارە، سەروەت و سامانی شەخصیی بەلاوە گرینگ نییە و لە پێناوی خەڵکدا دەژیەت و سیاسەت دەکات؟ چەند پێوەندیی بەوەوە هەیە کە متمانەی سیاسیی و دەستپاکیی (بە تایبەتیی لە ئابووریی و مومتەلەکاتی حیزب) بە گۆڕان و بە قیادەکەی، تەواو هەرەسی هێنا؟ ئەوەندەیش زیاتر پێوەندیی بەوەوە هەیە کە نەیتوانی قیادەیەکی عەقڵانیی و واقیعیی کە بەرژەوەندیی خەڵک( نەک خۆیان) لەبەرچاوبگرن.\nهاوکات لە سیاسەتیشدا، ئەوەندە کورتیان هێنا کە جیاوازییە سیاسییەکانی گۆڕان لەگەڵ پارتییدا لەچاو خاڵە هاوبەشەکانیان( حیکمەتەکانی کوردایەتیی، ریفراندۆم، دەوڵەتی رەیعیی کوردیی، تەصدیقکردنی جەهەننەمی سەربەخۆیی ئابووریی، رقبوونەوە لە شیعە، لە عەرەب و لە عێراق، هاوسۆزیی لەگەڵ سەرکەوتنەکانی داعش لە موصڵ و لایەنگرییکردن لە سیاسەتە فاشیلەکانی هەرێم لە هەمبەر بەغداددا( بەتایبەتیی لە ساڵانی رابردوودا)، زۆر کەمترن. ئایا قیادەی نن، ئەگەر قیادەیەکن وەکو گرووپ کار دەکەن، روئییەیان هەیە و مۆتیڤی بازرگانیی بەسەر کەسی یەکەمی حیزبدا زاڵ نییە و توانای تەحەداکردنی ئەم هەموو وێرانەیەیان هەیە کە ٨٠ ساڵ لە فەشەلی کوردایەتیی لەسەریەک کەڵەکەبوونە؟ ئەگەریش، هەموویان گوێ بەس لە رێنماییەکانی شعو، دەگرن، ئایا حیزبی زەعیم واحید، قائید واحید و سەرکردەی ئەلجەبارولقەهار، نەک هەر فەشەلی هێناوە، ئایا بەسەرنەچووە؟ لەسەروو هەموو ئەمانەشەوە، ئایا پارتیی و یەکێتیی، دەبێ چەند کەسیان لەناو قیادە گەنجەکانی( نن) دا، زەرع کردبێت؟ چۆن گەرەنتیی ئەوە بە خەڵک دەدرێ کە ئەندام پارلمانەکانی نن، بە فیکر و بە مۆراڵ، بە پرەنسیپ و بە کردەوە، چۆن جیاوازتر دەبن لەوانەی گۆڕان و یەکگرتوو کە زۆریینەیان هێزی یەدەک و زەرعکراوی پارتیی، دەرچوون؟ پارتییش وەکو سووکایەتییکردن بە دەنگی ناڕەزایەتیی خەڵک و زەلیلکردنی ئۆپۆزسیۆن، دەیانکاتەوە بە وەزیری دارایی، بە سەرۆکی لیست، بە موستەشاری مەرجەعی قەبییلە و عومدەی ریفراندۆم و…تاد؟\nPrevious هێقە ئاڵتونییەكانی دافوس چییان لە هەژارانی جیهان دەوێت؟ … عەلی مەحمود محەمەد\nNext حیزب، پاسەوانی شەو، پۆلیسی رۆژ* …. نەبەز گۆران


كاره‌با.. وه‌ك چه‌ك\nكاره‌با.. وه‌ك چه‌ك\n((هه‌ڵه‌یه‌كی گه‌وره‌مانكرد، كاره‌با -مان وه‌ك گوشار له دژی گه‌لی ئێران به‌كار نه‌هێنا، ئه‌گه‌ر بمانكردایه.. ئه‌نجامه‌كان زۆر جیاوازتر ئه‌بون له‌وه‌ی كه ئێستا هه‌یه..)) ئه‌مه وته‌ی كوڕی محمد ره‌زا په‌هله‌وی.. شای كۆچكردوی ئێرانه، له لێدوانێكیدا له دووره وڵات، دوای ڕووخانی حوكمڕانی باوكی..\nهه‌ڵبه‌ته ئه‌و كاره، كه كوڕی شای كۆچكردوی ئێران به (هه‌ڵه) له‌قه‌ڵه‌می ئه‌دات، له كات وساتی خۆیدا ئاسان نه‌بووه، له‌به‌ر ئه‌وه‌ی یاساكانی ده‌وڵه‌تی ئێران له‌و سه‌رده‌مه‌دا، له ئێستاشدا، ڕێگای به كارێكی له‌و جۆره نه‌داوه...\nكاره‌با، سه‌ره‌كیترین پێكهێنه‌ری ژێرخانی وڵاته، هیچ حكومه‌ت ود ه‌سه‌ڵاتێك ناتوانێت، به بێ یاسای تۆكمه و به‌رنامه بۆ داڕێژراو له پلانی پێشخستنی وڵاتدا، ده‌ستكاری بكات.\nئێستا له هه‌رێمدا باس و خواستی ده‌ستبردن بۆ كه‌رتی كاره‌با هه‌یه، به ڕاده‌ستكردنی به كۆمپانیاكانی كه‌رتی تایبه‌ت، ونازانم تا چ ڕاده‌یه‌ك بیرۆكه‌ی ئه‌و ڕاده‌ستكردنه په‌یوه‌ندی به بیرۆكه‌كه‌ی كوڕی شای كۆچكردووی ئێرانه‌وه هه‌یه، به‌ڵام ئه‌مه‌وێت باڵاده‌ستانی به‌ڕێز له حكومه‌تی بفه‌رمون وپێمان بڵێن:\n- به چ یاسایه‌ك حكومه‌ت كه‌رتێكی ژێرخانی ده‌وڵه‌ت به كۆمپانیا ئه‌دات... !!\n- به چ یاسایه‌ك بڕیار له تایبه‌تكردنی كه‌رتی كاره‌با ئه‌ده‌ن... !!\n- به چ یاسایه‌ك فه‌رمانبه‌ر و كارمه‌ندانی ده‌وڵه‌ت ڕاده‌ستی كۆمپانیا ئه‌كه‌ن و به چ یاسایه‌ك ماف وشایسته‌كانی گوزه‌ران و خانه‌نشینیان ئه‌پارێزن.. !!\nجگه له‌و پرسیاره سه‌ركیانه، ده‌یان پرسیاری تر دروست ئه‌بن له باره‌ی چاره‌نوسی میلله‌تێك رۆژ به رۆژ به‌ڕه له ژێر پێی ڕائه‌كێشرێت...


سلێمانی هەردەم پێشەنگ و ڕابەر بوە\nسلێمانی هەردەم پێشەنگ و ڕابەر بوە و پێش 93 ساڵ داوای سەربەخۆیی كردوە نەك ڕیفراندۆم، هەڵوێست و توانا و زیرەكی وپێشكەوتووخوازی و سەربەخۆخوازی سلێمانی لە دوو وێسگەی جیاوازی مێژوودا:\n1. لە 17/7 و 24/7/2017دا لەلایەن وەزارەتی پەروەردەوە ئەنجامی پۆلەكانی 9 و 12 ڕاگەیەندرا..ئەوەی جێگەی سەرنج بوو ئەوەبوو كە سەرەڕای ئەوەی زیاد لە 2 مانگ بایكۆتی دەوام لەلایەن مامۆستایانی دەڤەری سلێمانی و گەرمیان و ڕاپەرین و كۆیە و هەڵەبجە و چەمچەماڵ و دواكەوتنی خوێندكاران لە خوێندن ،بەڵام زۆرینەی ڕێژەی دەرچوان لەم دەڤەرەدا بوە و زیاد لە 60% بوە، لەبەرامبەریشدا هەولێر و دهۆك ڕێژەی دەرچوون تیایاندا لەسلێمانی كەمتر بوە.كە هیچ بایكۆت و دواكەوتنێك لە دەوامدا نەكراوە.\nئەمە ئەو ڕاستیە دەردەخات كەلەگەڵ ڕێزی زۆرم بۆ دانیشتوانی دهۆك و هەولێر سەرەڕای ئاشتی و ئارامی(( بەناو هەبوو )) بەڵام ترس و زوڵمی دەسەڵاتی ئەو دەڤەرە وایكردوە كە نەمامۆستا و نە خوێندكارەكان بیرو هۆشیان لای خوێندن نەبێت هەربۆیە ئەنجامەكان بەو شێوەیە بوە. لەلایەكی تریشەوە ئەو ڕاستیەی سەلماندەوە كە دانیشتوانی سلێمانی و ئەم دەڤەرە هەمیشە پێشەنگ و ڕابەر و داهێنەرن , دەسەڵاتەكەشی دیموكراسی و ئازادیخواز و پێشكەوتوخوازە.چونكە هیچ كات لەسایەتی ترس و تۆقاندنەوە داهێنان نایەتەدی.\n2. لە 20/9/1924دا عوصبەتولئومەم بڕیاریدا لیژنەیەكی (( دەرخەری ڕاستیەكان )) بنێرێتە ولایەتی موصڵی كۆن بۆئەوەی ڕاستەوخۆ ڕای دانیشتوانی ناوچەكە بزانێت لەسەر مانەوەیان لەژێر دەسەڵاتی دەوڵەتی توركی ئەتاتوركد؟ یان سەربەخۆبن و بخرێنە سەر دەوڵەتی عێراقی تازە دروستبوو بەمەرجی كوردەكان؟\n• لە ئەنجامدا لیژنەكە ڕاپۆرتی خۆی بۆ عوصبەتولئومەم نوسیوە لە 16/7/1925دا وڕایگەیاندوە كە:\nبۆیان دەركەوتوە كە:\n• كوردەكان 5/8 ی دانیشتوانی ولایەتی موصڵ. نە تورك و نە عەرەبن.گرنگترین لایەنی كێشەكەن.\n• كوردەكان هەستێكی كوردانەی گەورەیان هەیە و سەربەخۆییان دەوێت یان بخرێنە سەر دەوڵەتی عێراقی نوێ بەمەرجی ئەوەی ئیدارەیەكی خۆییان هەبێت.\n• عێراقی عەرەبی سنورەكەی تەنها تا تكریت یان شاخەكانی حەمرینە.\n• ولایەتی موصڵ هیچ كات لەسەردەمی فتوحاتی عەرەبیەوە تا ساڵی 1925 وەك ناوچەی جێگە ناكۆك نەهاتوە وەك بەشێك لە خاكی عێراق.\n• شاری كەركوك كوردەكان و باب و باپیرانی كورد دروستیان كردوە ((گۆتیەكان)كە پێش هاتنی عەرەب بۆ باشوری عێراق لە كەركوك نیشتەجێبوون.\n• هەربۆیە لیژنەكە پێشنیاز دەكات گەر :\n1. لایەنی نەتەوەیی لێكبدرێتەوە دەبێت دەوڵەتێكی سەربەخۆی كوردی دابمەزرێت.\n2. گەر لایەنی ئابوریش لێكبدرێتەوە دەبێت بخرێتە سەر دەوڵەتی عێراقی نوێ بۆ ئەوەی توانای ژیان و بەردەوامی هەبێت .بەمەرجێك مافەكانی كورد پارێزراوبن.\n• كاتێك كوردەكانی سلێمانی بەهاتنی لیژنەكەیان زانیوە یەكسەر نامەیەكیان ناردوە بۆ عوصبەتولئومەم لە 1/10/1924دا و دژی داواكاریەكانی توركیا بون بۆ بەستنەوەی ولایەتی موصڵ بە توركیاوەو ڕەتیانكردۆتەوە كە هیچ پەیوەندیەكیان بە توركەوە هەبێت جگە لە دین.\n• كاتێك لیژنەكەش هاتۆتە سلێمانی و ڕاوبۆچونی دانیشتوان بەگشتی و پیاوماقوڵان و ڕۆشنبیرانیان پرسیوە لەماوەی 3 ڕۆژدا كە ماونەتەوە بۆیان دەركەوتوە كە زۆرینەی ڕاوبۆچونەكان كوردانەبوە و بەرەو ئاڕاستەی سەربەخۆبوون چوە. و هەموانیان بە ئاشكرا دژی حوكمی توركیابون و داوای سەربەخۆبونیان كردوە.\n• بەم شێوەیە خەڵكی ئەم دەڤەرە و سلێمانی پێش 93 ساڵ داوای سەربەخۆییان كردوە وداگیركاریان ڕەتكردۆتەوە، بەمەش جارێكی تر سلێمانی بەجیا لەناوچەكانی هەولێر و بادینان ئەم هەڵوێستە كوردانەیان نواندوە.\n• بەڵام لەئێستادا كە دەزانن ئەم ڕیفراندۆمە خێر و سەربەخۆیی بۆ كورد تیادا نیە جگە لەماڵوێرانی و لەدەستدانی ئەم دەسكەوتانەی كە هەمانە بۆیە ڕەتیدەكەنەوە و كاتەكەیان پێ گونجاو نیە.\nبۆیە دەبێت سەركردە و حیزبە سیاسیەكان لەم هەڵوێستەی خەڵكی سلێمانی تێبگەن،چونكە ئەم ناوچەیە هەستیار و دووربین و خوێندنەوەی ڕاست و دروستی هەیە بۆ گۆڕانكاریەكان و پێشبینیەكانیشی هەمووی ڕاست و دروستن.\n• جا ئەمەیە نهێنی زیندوێتی و دەستپێشخەری و داهێنەری سلێمانی لەهەموو بوارەكاندا،لەگەڵ ڕێزی زۆرم بۆ هەموو ناوچەكانی تری كوردستان.\n1448 جار خوێندراوه‌ته‌وه\n7/26/2017 12:04:41 PM\nباڵیۆزى ئەمریکا: ئێران لە هەوڵدایە حکومەتێکی ملکەچی خۆی لە عێراق پێکبهێنێت


مێرکڵ: "هەوڵدەدەم بۆ درووستکردنی پەیوەندییەکی باش لەگەڵ تورکیا"\nErbil Başay | 22.07.2021\nراوێژکاری ئەڵمانیا، ئەنگێلا مێرکڵ کار بۆ باش کردنی پەیوەندییەکان لەگەڵ تورکیا دەکات،\nئەنگێلا مێرکڵ، لە میانی كۆنگرەیەکی رۆژنامەوانیدا وەڵامی پرسیارەکانی رۆژنامەوانانی دایەوه و له‌باره‌ی تێڕوانینی سه‌باره‌ت به تورکیا رایگەیاند: "هەرچەندە من تورکیا بە تەواوی وەک ئەندامێکی یەکێتیی ئەورووپا نابینم بەڵام لەگەڵ ئەوەشدا هەوڵ دەدەم بۆ درووستکردنی پەیوەندییەکی باش لەگەڵ ئه‌و وڵاته".\nمێرکڵ ئەوەشی ئاشکرا کرد کە لایەنگری لە بەهێز کردنی یەکێتی گومرگەکان و بەردەوامی رێککەوتنەکانی تایبەت بە کۆچ لە نێوان تورکیا و یەکێتیی ئەورووپا، دەکات.\nئەوەشی وەبیرهێنایەوە کە لە کۆتا کۆبوونەوەی لووتکەی سەرۆکی وڵاتانی یەکێتیی ئەورووپا بڕیاردراوە سێ ملیار یۆرۆ بدرێتە تورکیا و لەو بارەیەشەوە گفتوگۆ لەگەڵ سەرکۆماری تورکیا، رەجەب تەیب ئەردۆغان ئەنجامدراوە.\nراوێژکاری ئەڵمانیا جەختی لەوەش کردەوە کە پێویستە پەنابەران وەک ئامڕازێکی سیاسی بەکارنەهێندرێن و رایگەیاند: "تورکیا زۆر باش خزمەتی پەنابەرە سوورییەکان دەکات. لەو وڵاتە کاری ئێجگار زۆر ئەنجامدەدرێن. ئێمە پشتیوانیمان لە تورکیا کرد. بێگومان پشتیوانییەکەمان لە ئاستێکی کەمدابوو. من دەمەوێت ئەم رێککەوتننامەیە فراوانتر بكرێت. ئەمە بۆ کەسانی زیانلێکەوتوو باشترین شتە".


چاوپـێکەوتنی تایبەتی دەنگی ئەمەریکا لەگەڵ مەزڵوم عەبدی\nمەزڵوم عەبدی فەرماندەی گشتی هێزەکانی سوریای دیموکرات لە وتووێژێکی تایبەتدا لەگەڵ دەنگی ئەمەریکا داواکاریـیەکانی خۆیان لە بەڕێوەبەرایەتی نوێی ئەمەریکا دەخاتە ڕوو و هەروەها ڕاوبۆچوونی خۆی دەڵێت لەسەر کۆمەڵێک بابەت کە پەیوەندیـیان بە پاشە ڕۆژی ناوچەکەیان و سوریاوە هەیە.\nبینەرانی بەڕێز ئەم کاتەتان باش، ئەمە چاوپـێکەوتنێکی تایبەتە لەگەڵ فەرماندەی گشتی هێزەکانی سوریای دیموکرات بەڕێز مەزڵوم عەبدی سەبارەت بە پـرسی کوردی سوریا. بەڕێز مەزڵوم عەبدی بەخێربێت بۆ بەرنامەکەمان.\nئێوەش بەخێربێن و سڵاوتان لێبێت\nکاک مەزڵوم وەک خۆت دەزانیت ئێستا لە ئەمەریکا ڕێبەرایەتیـیەکی نوێ هاتووەتە سەر دەسەڵات، جیهان لەگەڵ ئەم ڕێبەرایەتیـیە نوێـیەدا خۆی دەگونجێنێت و ڕێکدەخات. بۆیە دەمانەوێت لەگەڵتاندا وتووێژ بکەین و ڕاوبۆچوون و هەڵوێستان بزانین، بە تایبەتی لەگەڵ هاوپەیمانێتی نێودەوڵەتی بە ڕێبەرایەتی ئەمەریکا و هەروەها بارودۆخی ناوچەکە. سەرەتا دەمانەوێت لە بارەی ئەو ئۆپەراسیۆنەوە زانیاریمان بدەیتێ کە چەند ڕۆژێک لەمەوبەر لە ناوچەی دێرزور لە دژی داعش ئەنجامتان دا. هەروەها دوایـین پـێشهاتەکان لە باکوری ڕۆژهەڵاتی سوریا چین؟\nوەکو دەزانن ڕێکخراوی تێرۆرستی داعش هێشتا کۆتایی پـێنەهاتووە و لە هێرشەکانی بەردەوامە. لە دوایـین هێرشیاندا کەسی سیڤیلیان کوشت. ئیدی مەترسی هەبوو، بۆیە ئێمەش ئۆپەراسیۆنێکی گەورمان لەسەر سنووری عێراق و سوریا دەستپـێکرد. گروپـێکی داعش دوو هاوسەرۆکی ژنی شەهید کرد (سەعدە فەیسەڵ ئەلهرماس سەرۆکی ئەنجومەنی شارۆچکەی دەشیشە و هند لەتیف ئەلخضێری جێگری)، ئێمەش ئۆپەراسیۆنەکەمان لە دژی ئەوان و کەسانی دیکەی داعش ئەنجام دا. لە ئەنجامدا ئۆپەراسیۆنەکە سەرکەوتوو بوو و ئەو کەسانەی ئەو دوو کەسەی ئێمەیان شەهید کرد، گروپێکی 6 کەسی بوون 4 کەسیانمان کوشت و کەسێکیانمان دەستگیرکرد و یەکێکیان هەڵهات، و هەروەها کەسانی دیکەش لە ناوچەکە دەستگیرکران.\nبە گشتی داعش لە هێرشەکانی بەردەوامە و هێشتا جێی مەترسیـیە و هەوڵ دەدات جارێکی دیکە خۆی زیندوو و بەهێزبکاتەوە و لە ناوچەکانی ڕژێم و عێراقەوە دێنە ناوچەکانمانەوە. ئێمەش لەگەڵ هاوپەیمانێتی نێودەوڵەتی پـێکەوە ئۆپەراسیۆنی هاوبەش لە دژی شانەکانی داعش ئەنجام دەدەین.\nباشە هۆکار چیـیە جارێکی دیکە هێرشەکانی داعش زیادیانکردووە؟ پـێشتر تێڕوانینێکی گشتی هەبوو کە ئیدی داعش نەماوە، وەک سەرۆکی پـێشووی ئەمەریکا ترامپ دیگوت ئێمە کۆتایـیمان بە داعش هێنا، هەرچەندە زۆر کەس هەبوون لەو بڕوایەدا نەبوون وەهابێت. ئێستاش هاوپەیمانێتی نێودەوڵەتی بە ڕاپەرایەتی ئەمەریکا پشتیوانی خۆی بۆ ئێوە دووبارەکردووەتەوە. بە ڕای ئێوە پـێویستە سیاسیـیەکانی واشنتن چ هەڵوێستێکیان هەبێت بۆ ڕووبەڕووبوونەوەی داعش لە ناوچەکەتان؟\nلە ڕاستیدا لە پاش ئەوەی لە ساڵانی ڕابردوو ناوچەکان لە داعش ڕزگارکران، وەکو ڕەققە و منبج و تەبقە و کۆبانی، هێزەکانی هاوپەیمانان لەو ناوچانە کشانەوە، ئیدی داعش سوودی لەوە وەرگرت و وەک پـێشتر باسمکرد لە ناوچەکانی ژێر دەسەڵاتی ڕژێم و عێراق دێنە ناوچەکەمانەوە. هۆکارێکی دیکەی سەرەکی هەیە ئەویش ئەوەیە دۆخی سیاسی لە سوریادا بەرەوپـێشەوە ناڕوات و ناوچەکانی لە ژێر کۆنترۆڵی هێزەکانی سوریای دیموکراتدان پاشە ڕۆژی سیاسیـیان ڕوون نیـیە، بۆیە داعش سوود لەوە دەبینێت و هەڕەشە لە خەڵکی دەکات. ئینجا بۆ ڕێگەگرتن لە گەڕانەوەی داعش پـێویستە پاشە ڕۆژی سیاسی ئەم ناوچەیە ڕوونبکرێتەوە هەتا خەڵکی بازانن پاشە ڕۆژیان چیـیە. هەروەها ئەو ناوچانەی هێزەکانی هاوپەیمانان لێی کشاونەتەوە وەک ڕەققە و شوێنەکانی دیکە، پـێویستە جارێکی دیکە پـێکەوە لەگەڵ هاوپەیمانان لەو ناوچانە لە دژی داعش کاربکەین. هەر لەسەر ئەو بنەمایەش پشتگیری لە بەڕێوەبەرایەتی مەدەنی بکرێت کە ئەوەش دەبێتە هاوکاریـیەک لە دژی داعش.\nبەڕێوەبەرایەتی نوێی ئەمەریکا باش ئاگاداری مەسەلەی کوردن، تۆش دەڵێیت مەسەلەی سوریا دەبێت بە ڕێگەی سیاسی چارەسەربکرێت، ئینجا پـرسیارەکە لێرەدا ئەوەیە بەڕێوەبەرایەتی نوێ دەتوانێت چی دیکەی جیاواز بکات بەراورد بە بەڕێوەبەرایەتی ترامپ، نەک تەنیا لە ڕووی لەشکری بەڵکو لە بواری سیاسی و دیپـلۆماسیشدا؟\nلە ڕاستیدا بە گەشبینیـیەوە پـێشوازی لە بەڕێوەبەرایەتی سەرۆک بایدن دەکەین، هیوادارین ڕۆڵێکی گەورە ببینێت بۆ ڕاستکردنەوەی هەڵەکانی بەڕێوەبەرایەتی پـێشوو. هیوادارین ڕۆڵێکی گرنگ ببینێت لە چارەسەرکردنی پـرسی سوریا. دەبێت ئەم ناوچەیە پـێگەی خۆی هەبێت کە پـێکەوە بە هاوکاری لەگەڵ هاوپەیماناندا لە داعش ڕزگارمان کرد. دەبێت مافەکانی گەلی کورد و هەروەها مافی پـێکهاتەکانی دیکەش بە ڕێگەی دەستوری بپارێزرێن، و لەسەر ئەو بنەمایە تەواوی پـرسەکانی سوریا چارەسەربکرێن.\nئاماژەت بەوە کرد لە کاتی بەڕێوەبەرایەتی پـێشوو هەندێک هەڵەکران، بە تایبەتی بڕیاری سەرۆکی پـێشوو ترامپ بۆ کشانەوەی هێزەکانی ئەمەریکا کە لە واشنتن و ئەمەریکا بە گشتی ڕەخنەی زۆری لێکەوتەوە. کاریگەری ئەو بڕیارە لەسەر ئێوە و خەڵکی سیڤیل چی بوو، بە تایبەتی ئەوانەی ئاوارەبوون لە پاش ئۆپەراسیۆنەکانی سەر عەفرین و سەری کانی و گرێ سپی؟\nسیاسەتەکانی بەڕێوەبەرایەتی پـێشوو زۆر زیانی بۆ ئێمە هەبوو. جارێ پـێش هەموو شتێک خەڵکی ئەم ناوچەیە بە کورد و عەرەبەوە بڕوایەکی زۆریان بە هێزەکانی ئەمەریکا هەبوو، هەرچەندە ئێستاش هەیە، چونکە پـێکەوە ئەم ناوچەیەمان ڕزگارکرد. بەڵام ئەو متمانەپـێکردنە هەتا ڕادەیەکی زۆر کەمبووەوە کاتێک ئەمەریکا ڕێگەی بە تورکیا دا هێرشی سەر ناوچەکانمان بکات، هێرشی سەر سەری کانی و عەفرین بکات. ئێستا هەوڵ دەدەین جارێکی دیکە ئەو متمانەیە دروستبکەینەوە لە نێوان خەڵکی ناوچەکە و هێزەکانی ئەمەریکا. لە ئەنجامی ئەو سیاسەتە گەلی ئێمە زۆر زیانی لێکەوت، لە عەفرین نزیکەی 300 هەزار کەس ئاواربوون، عەفرین 95% ی کوردبوو، بەڵام ئێستا تەنیا 30% ی کوردەکەی ماوەتەوە و عەرەب و تورکمان چوونەتە شوێنەکانیان و گۆڕان بەسەر دیموگرافی عەفرین هاتووە. لە ئەنجامی هێرشەکانی ساڵی 2019 ی تورکیا بۆ سەر سەری کانی و گرێ سپی نزیکەی 300 هەزار کەسی دیکەی ئێمە ئاواربوون و ئێستا لە ژێر خێوەت دەژین و بارودۆخیان خراپە و چاوەڕێن بگەڕێنەوە ناوچەکانی خۆیان. ئەمانە وایانکرد متمانەمان کەمبێتەوە، بۆیە ئەگەر لەم ماوەیە سیاسەتێکی باش پـیادەبکرێت، ئەوا ئەو خەڵکە دەتوانن بگەڕێنەوە سەر ماڵ و حاڵیان و ژیانیان وەک جاران ئاسایی بێتەوە.\nباشە بەڕێوەبەرایەتی نوێ دەتوانێت لە ماوەیەکی کورتدا چی بکات؟ ئەگەر تۆ ئێستا بەڕێز بایدن ببینێت چ داخوازیـیەکت لێی دەبێت؟\nپـێش هەموو شتێک دەمانەوێت ئارامی هەبێت و کێشە هەرێمیـیەکان چارەسەربکرێن، لە نێواندا کێشەکان لەگەڵ تورکیا. دەمانەوێت هاوکاربن و نەهێڵن جارێکی دیکە ئارامی ئەم هەرێمە تێکبچێت لەلایەن هێزی دەرەکی وە دراوسێکانمان دەستوەردان لە هەرێمەکەماندا نەکەن. هێزی ئەمەریکایی لێرە بن و پـێکەوە لە دژی تێرۆرزم کاربکەین و ئەوانیش بە ئەرکی خۆیان هەستن، ئەمە شتێکی سەرەکی بە پەلەن. بە داخەوە بەڕێوەبەرایەتی پـێشوو ڕێگەی لە هێرشەکان نەگرت، بۆیە دەبێت ئەمە دووبارە نەبێتەوە هەتا خەڵکی ئەم هەرێمە بە ئارامی بژین. بۆ دوا ڕۆژی سیاسی هەرێمەکەش پـێویستە پشتگیریـیەکی باش لە بەڕێوەبەرایەتی سیڤیلی و سیاسی هەرێمەکە بکرێت.\nباست لە دەستوەردانی هەرێمی کرد ، دەمەوێت لە بارەی پـرسی تورکیا پـرسیارت لێبکەم، تورکیا دراوسێی ئێوەیە و لە هەمان کاتیشدا هاوپەیمانێکی ئەمەریکایە، تورکیا دەڵێت کوردەکانی سوریا جێی هەڕەشەن بۆ ئاسایشی وڵاتەکەی. پـێتانوایە ئێوە وەک هێزەکانی سوریای دیموکرات و کوردی سوریا هەڕەشەبن بۆ سەر تورکیا؟\nپـێشتر و ئێستاش دەیڵێینەوە ئێمە هەڕەشە نین بۆ سەر تورکیا و تورکەکانیش ئەوە لە ئێمە باشتر دەزانن. بەڵکو بە پـێچەوانەوە تورکیا هێرشی کردووەتە سەر ناوچەی ئێمە و داگیری کردووە و خەڵکی ئێمەی ئاوارەکردووە، ئێمە بۆ جارێکیش هێرشمان نەکردووەتە سەر تورکیا. لەگەڵ ئەوەشدا سیاسەتی ئێمە بەرامبەر دەوڵەتی تورکیا نەگۆڕاوە. ئەو شەڕەی تورکیا لەگەڵ هێزێکی کوردستانی هەیەتی ئێمە لایەنێک نین تیایدا، ئێمە دەمانەوێت لە ڕێگەی وتووێژ کێشەکان لەگەڵ دەوڵەتی تورکیا چارەسەربکرێن. بەڕێوەبەرایەتی نوێی ئەمەریکا دەتوانێت لێرەدا ڕۆڵێکی ئەرێنی ببینێت و ئێمەش لای خۆمانەوە ئامادەین.\nواتە ئەگەر بەڕێوەبەرایەتی ئەمەریکا بانگێشتی ئێوە بکات بۆ وتووێژ لەگەڵ تورکیادا ئێوە ئامادەن؟\nبەڵێ ئامادەین. وەکو دەزانن ناوچەی ئێمە داگیرکراوە و دەمانەوێت کێشەکانمان لەگەڵ تورکیا چارەسەربکەین، بۆیە ئامادەین بۆ وتووێژ و هیچ کۆسپی گەورە نیـیە ڕێگربێت لە بەردەم چارەسەری کێشەکان لە ڕێگەی وتووێژەوە.\nسەرۆک بایدن و جەیک سەڵەڤن ڕاوێژکاری ئاسایشی نیشتمانی کۆشکی سپی پـێشتر باسی مافی کورد و گرنگی دەستپـێکردنەوەی وتووێژی ئاشتی نێوان تورکیا و کوردی تورکیایان کردبوو، ئێوە وەکو کوردی سوریا و هێزەکانی سوریای دیموکرات، ئەگەر ئەوە ببێت ئێوەش ئامادەن بەشداربن؟\nئەوە ڕاستیەکە هەر چوار پارچەی کوردستان پـێکەوە گرێدراون، بە تایبەتی لە پـرسی کورددا. بزوتنەوەی سیاسی لە کوردستانی باکور لە کوردستانی تورکیا کاریگەری گەورەی لەسەر پارچەکانی دیکە هەیە، بۆیە بەبێ چارەسەرکردنی پـرسی کورد لە کوردستانی باکور، چارەسەرکردنی پـرسی کورد لە پارچەکانی دیکە قورسە. ئێمە وەهای دەبینین چارەسەرکردنی پـرسی ڕۆژئاوای کوردستان گرێدراوە بە چارەسەرکردنی پـرسی کورد لە باکوری کوردستان. بە تایبەتی ڕۆڵی بەڕێز ئوجەلان لە بەردەمدایە و کاریگەری ئەرێنی دەبێت لەسەر بەشەکانی دیکەی کوردستان و بە تایبەتی ڕۆژئاوا. بۆیە ئەوە باشترین ڕێگەیە بۆ چارەسەرکردنی کێشەی نێوان کورد و دەوڵەتی تورکیا.\nباشە پشتیوانیکردن لە کارێکی لەو جۆرە، بۆ ئاسایشی نەتەوەیی ئەمەریکا و خەڵکی ئەمەریکا چ گرنگیـیەکی هەیە، بە تایبەتی ڕەوشی ئێوە؟ بۆچی خەڵکی ئەمەریکا خەمی ئێوە بخۆن و هەوڵ بدەن هەرێمی ژێر دەسەڵاتی ئێوە ئارامبێت و چارەسەریـیەکی سیاسی لە سوریا بێتە کایەوە؟\nئەگەر پـرسی ئێمە چارەسەربکرێت، ئەوا کاریگەری گەورەی لەسەر ئارامی تەواوی ناوچەکەدا دەبێت. ئێمە لەو بڕوایەداین ئەگەر پـرسی کورد چارەسەر نەکرێت و پـرسی خەڵکی باکوری ڕۆژهەڵاتی سوریا چارەسەر نەکرێت، ئەوا پـرسی سوریاش چارەسەرناکرێت و داعش و گروپی دیکە بەهێزدەکات کە جێی هەڕەشەن بۆ سەر خەڵکی ئەمەریکا. بۆیە چارەسەری سیاسی لە ناوچەکەمان ئارامی لێدەکەوێتەوە و ئەوەش کارێگەری ئەرێنی لەسەر بەرژەوەندیـیەکانی ئەمەریکا لە ناوچەکەدا دەبێت.\nبارودۆخی خەڵکی کرستیان و ئێزیدی لە ناوچەکە چۆنە؟ بە تایبەتی لە عەفرین کە لەوێوە ڕاپـۆرت دێن باسی خراپی دۆخەکە دەکەن.\nکرستیان و ئێزیدی بەشێکی سەرەکی هێزەکانی سوریای دیموکراتن، و ستەمێکی گەورە بەرامبەریان کراوە لەلایەن داعش و گروپە ئیسلامیـیە توندڕەوەکانی دیکەوە. بۆ پاراستنی خۆیان پەیوەندیـیان بە هێزەکانی سوریای دیموکرات کردووە. خەڵکی ئێمەی ئێزیدی چ لە عێراق لە شەنگال دووچاری کۆمەڵکوژیـیەکی گەورە بوون، مەخابن لێرەش چ لە ناوچەی سەری کانی و عەفرین تاوانی گەورە بەرامبەریان کراوە و گوندەکانیان تاڵانکراون و لە ژێر فشارن و لە بەردەم مەترسی کۆمەڵکوژیدان، وە هەندێکیان لای ئێمەن لە کەمپی پەنابەراندان. ئەمە پـرسێکی گرنگە و ئەرکی هەموو کەسێکی دیموکراتە ئەوانەی چاودێری بارودۆخی ئێزیدی و کرستیانەکان دەکەن، کار بۆ پاراستنیان بکەن.\nئاماژەت بۆ ئەوە کرد کورد پـرسەکەیان پـێکەوە گرێدراوە. دەمەوێت لە بارەی پەیوەندیـیەکانی ئێوە لەگەڵ هەرێمی کوردستان بزانم؟ هەرێمی کوردستانیش گەشبینە کە ئێستا بەڕێوەبەرایەتیـیەکی وەک دەڵێن دۆستی کورد هاتووەتە سەر دەسەڵات. هەروەها دوا پـێشهاتەکانی وتووێژی نێوان کورد و کورد چیـیە کە خۆت تیایدایت؟\nوەکو دەزانن ئێمە لەگەڵ باشوری کوردستان زۆر پەیوەندیمان هەیە، نەک تەنیا پەیوەندی سیاسی، بەڵکو پەیوەندی بازرگانیشمان هەیە. هەرێم دەروازەی ئێمە بە ڕووی دەرەوە. ئێمە دەخوازین هەرێمی کوردستان ڕۆڵێکی ئەرێنی ببینێت، وە دەتوانێت لە هەموو بوارێکدا پشتگێری لە ڕۆژئاوای کوردستان بکات، لەوانە سیاسی و بازرگانی. ئەوان خاوەنی ئەزمون و سەرچاوەن.\nوەک ئێوەش دەزانن، دەوڵەتی تورکیا دەیەوێت شەڕ لە نێوان کورددا ڕووبدات، دەیەوێت شەڕ لە نێوان هەرێمی کوردستان و هێزەکانی باکوری کوردستان ڕووبدات. هەتا ئێستا شەڕ لەگەڵ هێزەکانی پـێشمەرگەی هەرێمی کوردستان ڕووی نەداوە و ئەمەش جێی خۆشحاڵیـیە. هیوادارین هەرێمی کوردستان پەیوەندی پتەوی هەبێت لەگەڵ هەموو پارچەکانی کوردستاندا، بە تایبەتی لەگەڵ ڕۆژئاوای کوردستان.\nپەیوەندیـیەکانتان لەگەڵ حکومەتی سوریا چۆنە؟ لەم دوایـیانەدا هەندێک پـێکدادان ڕوویان دا.\nڕژێمی بەعس عەقڵیەتی خۆی نەگۆڕیوە. دەیەوێت شتەکان وەکو ساڵانی پـێش 2011 ی لێبێتەوە و دان بە مافی کورددا نانێت و مافی پـێکهاتەکانی ناوچەکە قبوڵ ناکات. لە ناوچەکانی دیکەی وەک شەهبا ملیشیاکانی سەر بە ڕژێم گەمارۆیان خستووەتە سەر خەڵکی ئێمە، ئەوانەی لە عەفرین و حەلەبەوە ئاوارەی ئەو ناوچەیە بوون، هەروەها خەڵکیشیان دەستگیرکردووە. ئێمەش ناچاربووین خەڵکی خۆمان بپارێزین، بۆیە هەندێک گرژی لە نێوانمان دروستبوو، ئێمە پـێشتر و ئێستاش نامانەوێت لەگەڵ حکومەتی دیمەشق بکەوینە شەڕەوە، ئێمە دەمانەوێت پـرسی خۆمان لەگەڵ حکومەتی دیمەشق بە ڕێگەی وتووێژ چارەسەربکەین لەسەر بنەمای پـێدانی مافەکانی گەلی کورد و مافەکانی خەڵکی ئەم ناوچەیە قبوڵبکات.\nکوردی سوریا لە نێو کورداندا بە گشتی بە برای بچوک ناودێردەکرا، بەڵام لەم ساڵانەی دوایی زۆرێک لە ئەمەریکایـیەکان وەهای دەبینن ئاڵای کورد بە دەستی کوردی سوریا بەرزکراوەتەوە، لە ئەمەریکا کاتێک باسی کورد دەکرێت، دەگوترێت یەپەگە، پەپەژە، هەسەدە و وەکو کەس باسی تۆ دەکرێت، واتە ئێوە بە هزری ئەمەریکایـیەکاندا دێن، بۆیە دەتوانین بڵێین لە ئەمەریکا بە شێوەیەکی سرووشتی لۆبیـیەکتان بۆ دروستبووە. لە کاتی سەرۆکی پـێشوو کە دوو جار ترامپ لە ژێر فشاردابوو، گوتبووی هەندێک هەن جەنەڕاڵ مەزڵومیان لە من زیاتر خۆش دەوێت. بەڵام هاوکات دۆستت هەیە ڕەخنەت لێدەگرن، دەڵێن کە ئەو هەموو پـشتیوانی و دۆستەت هەیە، بۆچی سوودیان لێ وەرناگریت؟\nپـشتگیری خەڵکی ئەمەریکا بۆ ئێمە، هێزەکانی سوریا دیموکرات و تەواوی هێزە سیاسیـیەکان لە ڕۆژئاوای کوردستان بە گرنگی دەبینین و سوپاسیان دەکەین و پـێزانینمان بۆی هەیە. لە ساتی سەختدا خەڵکی ئەمەریکا لە پاڵماندا بوون، هێزە سیاسیـیەکانی ئەمەریکا پشتگیریان کردین و ڕاگەیاندنی ئەمەریکا پـشتگیری لێکردین و سەربازانی ئەمەریکایی لەگەڵماندا بوون و ئەوەش جێی دڵخۆڵشیـیە. لە ڕاستیدا ڕێکخستن و هەوڵەکانی ئێمە لە ئەمەریکا لاوازە و لە ڕاستیدا ئەوەش کەم تەرخەمی ئێمەی تێدایە، بەڵام لە ئەمساڵەوە، لە 2021 وە دەمانەوێت خەڵکی ئێمە لە ئەمەریکا بەردەوام لە پەیوەندیدابن لەگەڵ هێزە سیاسیـیەکانی ئەمەریکا و کۆنگرێسمان و سیناتۆرەکان. بەڵام پـێویستە ئەوەش بڵێین کە کۆسپی بیرۆکراسیش لە بەردەماندا هەبوو و هیوادارین نەمێنێت.\nساڵی ڕابردوو کۆنگرێسی ئەمەریکا دەعوتنامەیەکی بۆ ناردبوویت. هیچ نیازێکت هەیە ئەگەر دەرفەتێکت بۆ بڕەخسێت سەردانی واشنتن بکەیت و ڕاستەوخۆ لەگەڵ ئەو کۆنگرێسمانانە وتووێژبکەیت کە دەعوەتنامەکەیان بۆ ناردبوویت؟\nساڵی ڕابردوو ئێمە لە شەڕەدابووین و هەندێک کۆسپی بیرۆکراسیش هەبوون، بۆیە سەردانەکەمان نەکرا، بەڵام ئێستا کاتێکی گونجاوە بۆ ئەوەی زیاتر پـرسەکەی خۆمان بخەینە بەردەمی ئەمەریکا و وتووێژی لەسەر بکەین. هەروەها خۆشحاڵدەبم سەردانی ئەمەریکا بکەم و بتوانم ڕاستەوخۆ لەگەڵ خاون بڕیارە سیاسیـیەکانی ئەمەریکا پـرسی ئەم ناوچەیە باسبکەین تاوەکو چارەسەریـیەکی بۆ دابنرێت.\nهەتا ئێستا چەند جارێک لەگەڵ سەرۆکی پـێشوو ترامپ پەیوەندیت کردبوو، ئایە هیچ پەیوەندیـیەکت لەگەڵ سەرۆک بایدن کردووە؟ یان چاوەڕێ دەکەیت شتێکی لەو جۆرە ببێت؟\nپەیوەندیمان لەگەڵ بەڕێوەبەرایەتی نوێی ئەمەریکا هەیە و هیوادارم لە ڕۆژانی داهاتوودا پەیوەندی زیاترمان هەبێت و لەسەر ئاستی باڵا کۆبوونەوە ئەنجام بدەین.\nکاک مەزڵوم دەمەوێت لە دوا پـرسیارم لە بارەی ئەوە بزانم کە چەند ڕۆژێک لەمەوبەر پەرتوکێک بڵاوکرایەوە بە ناوی "کچانی کۆبانی" . کۆبانی بووە سمبوڵێکی کورد، شەڕی کۆبانی کە خۆت خەڵکی ئەوێیت و ڕێبەرایەتی ئەو شەڕەت کرد، ئێستا بووەتە جێی سەرنجی جیهان، لەوانە هێلەری کلنتن وەزیری پـێشووی دەرەوەی ئەمەریکا و کچەکەی بە نیازن زنجیرە درامایەک لەسەر بنەمای ئەو پەرتووکە بەرهەم بهێنن. فیلمی دیکەش لەسەر یەپەژە لەلایەن فەڕەنسایـیەکانەوە بەرهەم هێنرا. تۆ لە بارەی ئەمەوە جێ دەڵێیت؟\nئەمە کارێکی باشە و زۆر سوپاسیان دەکەین، سوپاسی گێڵ زیمەک لێمنە نووسەری پەرتووکەکە دەکەین. لە ڕاستیدا کە هاتە ئێرە سەردانی کردم و منیش لەسەر کۆبانی قسەم بۆ کرد و هاوکاریم کرد، هەروەها هەڤاڵان لە هەسەدە و یەپەژە ئەوانیش هاوکاریـیان کرد و ئەویش کارێکی زۆر مەزنی ئەنجام دا کە پـێموایە شایستەی ئەو بەرخودانەیە کە کچانی کۆبانی ئەنجامیان دا، بۆیە ئێمە سوپاسی دەکەین کە کۆبانی بە ڕای گشتی ئەمەریکا ئاشنا دەکات، ئەمە هەنگاوێکی باشە و سەرمان پـێی بەرزە. هیوادارین داستانەکانی دیکە بە تایبەتی ئەوانەی بۆ شەڕی نەتەوەیی خۆمان کراون هی هەسەدە و یەپەگە و یەپەژە کە لە دژی داعش و لە دژی هێزە تیرۆستیـیەکان ئەنجام دراون زیاتر قسەیان لەسەر بکرێت و بە ڕای گشتی جیهان بناسرێن.\nبەڕێز مەزڵوم عەبدی، فەرماندەی گشتی هێزەکانی سوریای دیموکرات، زۆر سوپاست دەکەین بۆ ئەو وتووێژە و بە ناوی هەموو هاوکارانمانەوە و دەرهێنەری بەرنامەکە فەرهاد فەلاحی سوپاست دەکەین.\nئێمەش سوپاست دەکەین. زۆر سوپاس.


منداڵە ئاوارەكانی سلێمانی كێشەیان هەیە\nهێڵی 116ی منداڵان هێڵی گەرمی فریاكەوتن و چارەسەری كێشەی منداڵانە لە سلێمانی، لە هەفتەی ڕابردوو لە وەڵامی پێوەندی تەلەفۆنی منداڵان و خێزانەكان، زۆرترین پێوەندی تەلەفۆنی بۆ ئەم هێڵە لەلایەن منداڵە ئاوارەكان بووە.\nئەمڕۆ شەموو 15ـی تەمووز، بەگوێرەی ڕاپۆرتی هێڵی 116 بڵاو كراوەتەوە لە ماوەی یەك هەفتەدا، هێڵی 116ی منداڵان وەڵامی 212 پێوەندی داوەتەوە، لەوانە 29 یان كەیس بوون و هاوكاری كراون.\nبەپێی ڕاپۆرتی هەفتانەی پڕۆژەی پاڵپشتی دەروونی و كۆمەڵایەتی منداڵ و خێزان كە هەفتانە بە زمانی ئینگلیزی ئاراستەی (ڕێكخراوی یونسێف) دەكرێت، هێڵی 116ی منداڵان كە هێڵی فریاكەوتنی منداڵانە و هۆبەیەكە لە بەڕێوەبەرایەتی چاودێری كۆمەڵایەتی سلێمانی، لە ناو ڕاپۆرتەكەدا دەركەوتووە لە ماوەی هەفتەی نێوان 8 تا 14ی 7ی 2017 ژمارەی ئەو پێوەندییانەی كراون بە هێڵكەوە، بریتییە لە 212 پێوەندی كە بەم جۆرە دابەش بوون:\nـ داواكاری زانیاریی: 3\nـ پێوەندی نەناسراو: 18\nـ پەێوەندی بێدەنگ: 128\n(ئەو جۆرە پێوەندییانەن كە دوودڵن لە قسەكردن تا ئەو كاتەی دڵنیا دەبنەوە لە شێوازی كاركردنی هێڵەكە و نهێنی پارێزی و كاركردن بە پێی بەرژەوەندی كەیسەكە).\nـ پێوەندی هەڵە: 26\nـ هی تر : 14\nـ كێشە: 29\nئەو تەلەفۆنانەی كێشەیان هەبووە و داوای هاوكارییان كردووە، ژمارەیان 29 كەیس بووە، 10 لەوانە لە منداڵ و هاووڵاتییانی ناوخۆ و 19یان لە منداڵ و هاووڵاتییانی ئاوارە بوون، جۆری كێشەكانیش بەم جۆرە دابەش بوون : ( 17 یان هاوكاری بنەڕەتی، سێیان یان كێشەی خێزانی، یەك كێشەی سۆزداری، چواریان كێشەی تەندروستی، دوویان كێشەی یاسایی، یەك كێشەی فیزیكی) هەبووە.


قەدەغەی هاتوچۆ ڕادەگەیەنرێت’’\nبەڕێوەبەری گشتیی تەندروستیی سلێمانی ڕایگەیاند، ئەگەر ئامارەکانی کۆرۆنا زیاتربن و دۆخەکە خراپتر بێت، بڕیاری قەدەغەی هاتوچۆ دەدرێت و دەشڵێت، هیچ کات لەگەڵ داخستنی دەرگای مزگەوتەکاندا نین، بەڵام ئێستا دۆخەکە نەخوازراوە و بەناچاری ئەو بڕیارەیان داوە.\nد. سەباح هەورامی، بەڕێوەبەری گشتیی تەندروستیی سلێمانی لە کۆنفرانسێکی ڕۆژنامەوانیدا (دووشەممە 5ی نیسانی 2021) ڕایگەیاند، "ئامارەکانی کۆرۆنا تائێستا نەگەیشتووەتە ئەو ئاستەی قەدەغەی هاتوچۆ ڕابگەیەنرێت و هیوادارین ئامارەکان بەرزتر نەبنەوە، بەڵام ئەگەر ئامارەکان زیاتر بن و پێویست بکات بەدڵنیاییەوە بڕیاری قەدەغەی هاتوچۆش دەدرێت."\nهاوکات سەبارەت بە پرۆسەی خوێندن و قوتابخانەکان، ئاماژەی بەوەکرد، "بابەتی قوتابخانەکان وەزارەتی پەروەردە پلانی داناوە کە خوێندنی بابەتەکان قەرەبوو بکرێنەوە و وانەکان بخوێنرێن."\nسەبارەت بە داخستنی دەرگای مزگەوتەکانیش، بەڕێوەبەری گشتیی تەندروستیی سلێمانی باسی لەوەکرد، "هیوادارم هیچ کەس بابەتی داخستنی مزگەتەکان نەکات بە بابەتێکی سیاسی یاخود ئایینی، کۆمەڵگەی ئێمە زۆرینەی موسڵمانە و ئایینی ئیسلامیش سەلامەتی بۆ خەڵک دەوێت، بۆیە هیوادارم هیچ کەس بابەتەکە بە کەم سەیر نەکات، چونکە هەرکەسێک ببێتەهۆی توشبوون و گیان لەدەستدانی کەسێک بە کۆرۆنا ئەوە گوناحەکەی لەسەر ئەو دەبێت."\nجەختیشیکردەوە، "مزگەوت شوێنێکی زۆر پیرۆزە و هیچ کات لەگەڵ داخستنی مزگەوتەکاندا نین، بەڵام ئەمە دۆخێکی نەخوازراوە و ناچارین ئەو بڕیارەمان داوە، بەدڵنیاییەوە ئایینی ئیسلامیش ئەو خۆپارێزییەی دەوێت."\nلەبارەی موچەی یەکەکانی 70 و 80ی پێشمەرگە داوایەک ئاڕاستەی هاوپەیمانان دەکرێت


گەورەکردنی شارو تاساندنی!\nرێزدار سەردار قادر لە هۆنراوەی " بۆ تاقانەکەی پایز " دەڵێت:\nهەرچەنده زادەی پایزی\nله وێرانەی ئەم شارەدا\nعاشقێكی هەردەم زیزی\nساڵانێكه بەری هەتاویان لێ گرتووی\nتۆش وەك (سواره) هەر دەڵێی\n”دەڵێم برۆم له شارەكەت\nزۆر درەنگه بۆ مانەوه ”\nله شاره پڕ ئازارەكەت\nئەو ساتەی نانەواخانەکەی سەر سوچی کۆڵان دەبێتە فرنێکی گەورە بۆ جۆرەها نان و سەمونی ئاردی نەناسراو، کاتێک دوکانی عەتاری جارانی گەرەک دەبێتە سوپەرمارکت و لە بری بۆن و مەرامی بەرهەمەکانی دەشت و شاخەکانی کوردستان کاڵای بیانی لول و وشک و بەستراو پێچراو لە پارچەیەک نایلۆن لە سوچ و قوژبنەکانیدا کەڵەکە دەکرێن، کاتێک چێشتخانە و کەبابخانەکەی وەستا ... دێرینەکانی شار دەبنە رێستورانتی ساختە ئەستێرەی خۆراکی بێتامی گۆشتی بەسەرچوی جن و جانەوەری ئەودیو سنورەکان، کاتێک هێلکەی مریشکی نازداری هێلانەکانی گوند و پەنا حەوشەی ماڵ دەبێتە هێلکەی مریشکی فو و ئاوتێکرا و بە گەنە گەورەکراو، ، کاتێک دەشتی شارەزور دەبێتە چۆڵاییەکی پەژموردەی هەتیوی بەجێماو، بە تەماتە و سەوزەی ئەملا و ئەولا رۆحی بەپیتی هەنجن هەنجن دەکەن، ئەو کاتیش چلورە تام و فێنک بەخشەکەی شەهلا دەبێتە ئەزڤەنیەکی شەکر و ئاوی بێ تام و رەنگ و ناو.\nکاتێک عەرەبانەی دو ئەسپ دەبێتە مۆنیکا و وەنەوەشە و ماشێنی گران بەهای خاوەن مواسەفاتی بەقەد باڵای ئەقڵیەتی ئەم سەردەمەی کریارەکانیان، بە فرکەفرک و دوکەڵی بەنزینی ساختە و دەرزەنێک کۆیلە لە پاش و پێشیان خەڵک و ژینگە و جادە و کۆڵانەکانی شار پیس و هەراسان دەکەن، کاتێک لەسەر باخ و سەوزاییەکانی شار تەلاری چەند نهۆمی گران بەهای بازرگانە گومان لێکراوە تازە پێگەیشتوەکان وەک قارچکی بەهاران هەڵدەتۆقن، کاتێک جادەکانی شار بۆ دەروبەی دەبنە رێگای مەرگ و قاچاخجیەتی و دزیکردن، کاتێک بەشێکی مزگەوت و مەلا و فەقێ دەبنە دەمراستی ستەم و ناهەقی و هەندێکیشیان بە فرو فێڵ و نزا و دوعای هەڵبەستراو و درۆ دەبنە جادوگەری نەخۆش و پەککەوت و لێقەومانان،\nکاتێک خەڵکی شار بۆ چنگێک روناکی و قومێک ئاو لەبەردەمی دەروازەی والیدا ریزبن و عەرزوحاڵیان پێ پربکەنەوە، کاتێک خواپیاوان بە دوا مۆدێلی ماشێن منداڵەکانیان بۆ خوێندنگا گران بەهاکان دەنێرن و مەترێکیش لەولاوە منداڵی هەژار و بێ کەس و واستە بە جوتێک پێڵاوی لاستیک هەنگاو بە هەنگاو شەر لە گەڵ قور و لیتاوی جادەکاان دەکات تا بگا بە پۆلەکەی، کاتێک کەرامەت و شەرەف و ناموس دەکرێنە کاڵای بازرگانی لە ژورە روناککراوەکان بە گڵۆپی سور و پەمەیی چینی و تورکی بەتەنیشت ڤێڵا و لەسەر لارێ و سوچ و روکنە شاردراوەکاندا، کاتێک نەریت و مێژو و گەنجینەی كڵتوری و سیاسی و خەباتی شار دەهۆنرێنەوە و دەکرێنە ملوانکەا بۆ رازاندنەوەی روخسار و چاوەزاری قاپی و درەوازە و شاشە تایبەتەکانی ئەم بەرپرس و ئەو حاکم، کاتێک لاوە بزێوە دڵپاک و بێگەردەکەی مەڵکەندی و چوارباغ و مەجید بەگ دەکرێتە رۆبۆتی سیخوری و ستەم و کوشتن و وێرانکردن، کاتێک هەر دو بێوەژن باجی رەحمەی جلشۆر و باجی رەعنای نانکەر ناچار دەکرێن رۆژانە دەستەکانیان بۆ پارچەیەک نان بکەنەوە، کاتێک گردەکانی شار و مامە یارە و گۆیژە و ئەزمر و پیرەمەگون زەوت دەکرێن و روخسارە رەنگین و دلگیرەکانیان بە بلۆکی چیمەنتۆ و ئاسن دەکرێنە وێنەیەک تەنها بۆ بیرەوەریەکانی مێژو، کاتێک بەمۆری حزب و فەرمانی شۆرشگیرەکانی دوێنی رێبوارە سەرلێشێواو و رێ ونبوەکان دەبنە موتەسەریف و قازی و مدیری تاپۆ و خەزێنە و فەرماندەی حەسحەس و ... ، کاتێک گورگ دەبێتە پاسەوان و شوان دانی لە گۆشت جیر دەکات، کاتێک هەورێکی قەترانی بەر بە پیرمەسور دەگرێت، کاتێک نۆزدەی هار و عەبەی بازدەر و دۆکەی فەریق دەکرێنە شەوچەرەی گاڵتەکردنی سەرمەستە کاڵفام و خوار و خێچەکان، کاتێک پەیکەر و مێژوی عەولە سیس و مامۆستا یاسین و ئەنوەر و شاسوار و جەمال تاهیر و رۆڵەکانی تر لە مۆزەخانە و پەرتۆکەکانی مێژودا تۆزیان لێدەنیشێت، کاتێک وێنەکانی مەحوی و قانع و حەمدی و پیرەمێرد و گۆران و بێکەس و هەردی و ژانی گەلی ابراهیم ئەحمەد و دەنگی بەسۆز و وروژینەری دیلان و کابان و چالاک لە پیشانگاکانی پایتەختی بابان و شێخی نەمردا بە ساختەکاری و فروفێڵ بۆ پارە پەیداکردن نمایش دەکرێن.\nکاتێک، وەک خوالێخۆشبو حەسەنی شیرین باسیکردوە، دو نەقیبە دێرینەکەی شار\n( حەپسەخانی نەقیب و قەیسەری نەقیب) دەبنە دەیان نەقیبی نەجمە و مەدالیای فافۆن، و کاتێک و ..... کاتێک.\nکاتێک شار بێ بەرنامە و بە رواڵەت هەرەمەکی گەورە دەکرێت و بەرێگەی زیگزاگ و ناسروشت گەشەی پێدەکەن و روخسارێکی ساختەی مۆدێرنی بۆ دادەتاشن، ئەهلەکەی بارمتە و نانبر دەکرێت و سزا دەدرێت، رەونەق و رەحیقەکەی هەڵلوش دەکرێن و جوانیەکانی ئەتک دەکرێن. لەو ساتەدا گەورەبونی شار بەو شێوەیە کەمکردنەوەیە لە بەهای شار و ئەهلەکەی و بۆتە کارەساتێک بەرمانی گرتوە. ناهەقم مەگرن زۆر کەم کەس نەناسمەوە و بە شارەکەم نامۆ بم، بەڵام ئەمە کۆتایی ئەم چیرۆکە نیە.\nرۆتەردام: ٢٠ ئۆگۆست ٢٠٢٠\n1 هەڵبژاردن شکستێکی نەتەوەیی هەستیار، شکستەکەی گۆڕان و ئەگەرەکانی ئایندەش\n2 هەڵمەتی هەڵبژاردن یاخود شەری لاکۆڵان و قۆچانی\n3 ختوکەدانی هزری ساختەی گۆڕانکاری و چاکسازی\n4 هاوپەیمانی یەکێتی و گۆڕان: چەواشە و ناچاری\n5 ٣١ ی ئۆگۆست نێوان خیانەت‌و " الافسد" دا\n6 کوردستان ئەفغانستان نیە، سەماکردن لەلێواری بورکاندا\n7 نامەیەک بۆ خوا و ... کانی ....!\n8 زەمینە مێژویی و سیاسیەکانی روداوەکانی هەشتی تەموز\n9 لەم دۆخەدا " شارە حەیاتەکەی مام جلال" بەرەو چی!\n10 کاک نەوشیروان لەنێوان زریانی گۆڕین و گۆڕانکاری و واقیعدا!\n11 چ دەستورێک بۆ کوردستان؟\n12 کاک نەوشیروان و دیوەکەی تری گۆڕان\n13 بەرەی خۆراگرو گۆرانکاریی: بەرەنگاربونەوەی دەسەڵات\n14 شێخ لاهور، ئەگەر و ئەستەنگەکانی بەردەمی، بەشی سێیەم: پارتی، یەکێتی و شێخ لاهور\n15 شێخ لاهور، ئەگەر و ئەستەنگەکانی بەردەمی\n16 شێخ لاهور، ئەگەرو ئەستەنگەکانی بەردەمی\n17 " ناڕازی " چەمکێکی چەواشەکەر\n18 داڕمانی گۆڕان\n19 حزب لەمێژوو ئێستاو ئایندەی کوردستاندا!\n20 بیری جارانت دەکەم\n21 کێ براوە دەبێت: پارتی یاخود دەسەڵاتی گەنجی یەکێتی؟\n22 شەرمەزاری تاقمێکی گۆڕان\n23 چەترەکەی کاک نەوشیروان و گەردەلولی پایز\n24 ناسنامە لە وێرانەی کوردستاندا!\n25 دۆخێکی دژوارو فەنەری ئومێد!\n26 دەڵاڵ‌و تاریکبیرەکان\n27 ئاڵای شۆرش بۆ وایکرد؟\n28 چەند وێستگەیەک لەپەیوەندیەکانی کاک نەوشیروان لەگەڵ مام جەلال‌و یەکێتی لەسەردەمی دروستبونی گۆڕان- ەوە\n29 بەئاگابن کازمی مشکی هەمان کونە\n30 چی بکرێت؟ زۆر شت دەکرێت...\n31 گۆڕان ئێستا لەکوێدا گیرساوەتەوە؟\n32 چۆن بوین، چیمان کردو لێهات‌و چی بکەین؟\n33 لاهور شێخ جەنگی بۆ وادەکات‌و چی دەوێت؟\n34 "دالەکانی" دۆخی کوردستان و وەهمی دیموکراسی\n35 بەهەرێمکردنی سلێمانی، ئەگەر و مەترسیەکانی\n36 زلهێزەکان، دەسەڵاتی کوردی‌و بەرەی یاخیبو\n38 بۆ واز لەمەسرور بارزانی ناهێنن؟\n39 جوتیارەکەی نەمسا و کاک نەوشیروان\n40 پارتی‌و هێزەکانی ترو ئەزمونەکەی پارێزبەندی!\n41 لەم دۆخەدا کوردستان و حوکمرانی طەوار‌ئ!\n42 جیهان و کورد: ئێستاو لە سەردەمی دوای کۆرۆنا\n43 حکومەت‌و بەرەی نارازی‌و کۆرۆنا\n44 ئەو یەکێتیانە بۆ وا دەکەن؟\n45 گریانی نیشتمان لە سەردەمی کۆرۆنا\n46 بەڵێ کارنامەی گۆڕان رەسەن بو .... بەڵام.... !\n47 دەبێت شتێک بکرێت!\n48 بەڵێ کارنامەی گۆڕان رەسەن بو...\n49 دیلیمای کورد دوای نەمانی قاسمی سلێمانی\n50 بەڵێ کارنامەی گۆران رەسەن بو\n51 بەڵێ گۆڕان کارنامەیەکی ڕەسەن بو\n52 سیاسەت‌و نفاق لەباشور\n53 سیاسەت‌و بەها مرۆییەکان\n54 نوخبەی چەواشەکەر\n56 هەڵەو کەموکوریيەکانی کاک نەوشیروان‌و گۆڕانەکەی ئێستا\n57 رۆژئاڤاو جەنجاڵێکی بێ وێنە\n58 ماهیەتی سیاسەتی کوردی\n59 کابینەی نوێ لەبەردەم تاقیکردنەوەیەکی ئاڵۆزدا!\n60 ئۆپزسیۆنکردن ئەهلی خۆی دەوێت\n61 چۆن مامەڵەی دەسەڵاتی نوێی هەرێم بکرێت؟\n62 ماڵئاوایی لەچەمکی نارەزایەتی ناو گۆڕان‌و بەرەو....\n63 گۆڕان‌و شۆرشی نیللی\n64 سروشتی بزوتنەوەی گۆڕان‌و گۆڕان لەپرسی حوکمرانیدا\n65 هزری گۆڕان له‌نێوان بەرەی دەسەڵات‌و بەرەی نارەزا!\n66 کاک نەوشیروان‌و سیستەمی پەرلەمانی کوردستان لەدوا قۆناغی ژیانیدا\n67 مۆتەکانی ناو گۆڕان\n68 پرسی بەبنەماڵکردنی گۆڕان!\n69 گۆڕان لەسایەی هزرێکی ناسیۆنالیزمی چەقبەستودا\n70 گرتە ڤیدیۆکەی کاک نەوشیروان‌و چەند راستیيەک\n71 نەوشیروان مستەفاو پرسی حوکمرانی\n72 ئایا دەسەڵاتدارانی گۆڕان لەخەمی میللەتدان؟\n73 عەرابەکانی گۆڕان\n74 بۆچی پەلاماری نەوشیروان مستەفا دەدەن؟\n75 کوڕەکانی کاک نەوشیروان‌و گۆڕان


به‌دیعوززه‌مان سه‌عیدی كورديی و ڕۆژنامه‌گه‌ریی كوردی له دوو به‌ڵگه‌ی عوسمانیدا – History Of Kurdistan\nHome / به‌ڵگه‌نامه / به‌دیعوززه‌مان سه‌عیدی كورديی و ڕۆژنامه‌گه‌ریی كوردی له دوو به‌ڵگه‌ی عوسمانیدا\nبه‌دیعوززه‌مان سه‌عیدی كورديی و ڕۆژنامه‌گه‌ریی كوردی له دوو به‌ڵگه‌ی عوسمانیدا\nزريان احمد 2017-10-25\tبه‌ڵگه‌نامه, بەشی مێژووی كورد, بەڵگەنامەى مێژوویى, مێژووی نوێ و هاوچه‌رخی كورد لێدوان نووسین ناچالاککراوە لە به‌دیعوززه‌مان سه‌عیدی كورديی و ڕۆژنامه‌گه‌ریی كوردی له دوو به‌ڵگه‌ی عوسمانیدا 2,926 Views\nبه‌دیعوززه‌مان سه‌عیدی كورديی و ڕۆژنامه‌گه‌ریی كوردی\nله دوو به‌ڵگه‌ی عوسمانیدا\nد.هێمن عومه‌ر خۆشناو\nكاروانی ڕۆژنامه‌گه‌ریی كوردی، دوای ده‌رچوونی ڕۆژنامه‌ی كوردستان، هه‌وراز و نشێوی زۆری له‌سه‌ر ڕێ بووه، به‌تایبه‌تی له ده ساڵی یه‌كه‌می مێژووه‌كه‌یدا، به‌و حاڵه‌شه‌وه له به‌شێك له‌و ڕۆژنامانه هه‌موو كوردی له‌خۆی كۆكردبۆوه به‌جۆرێك خۆی له چوارچێوه‌ی یه‌ك شێوه‌زاریش ده‌رباز كردبوو و له هه‌موو لایه‌كی كوردستانه‌وه ئومێدیان پێ هه‌بوو و كاروانه‌كه‌ش ئه‌گه‌ر پچڕانی له به‌رده‌م نه‌بووبایه به بێگومانی ڕه‌نگ و ده‌نگی هه‌موو كوردێك بوو.\nكۆتاییه‌كانی ده‌یه‌ی یه‌كه‌می سه‌ده‌ی بیسته‌م، كوردستان له چاوه‌ڕوانی گۆڕانكاریی گه‌وره‌دابوو، هاوشێوه‌ی ئه‌و گۆڕانكارییانه‌ی ئێستا له ناوچه‌كه‌دا هه‌ن، كوردیش ده‌یه‌ویست خاوه‌نی ده‌نگ و ڕه‌نگی خۆی بێت، بۆیه له‌ناو ئه‌و كاروانی ڕۆژنامه‌گه‌رییه‌دا ده‌نگێكی دیكه له‌ناو كورددا په‌یدا ده‌بێت، كه ڕۆژنامه‌گه‌ری به ئامرازی هۆشیاركردنه‌وه‌ی كۆمه‌ڵگه ده‌زانێت، له‌پاڵ ئه‌و ئامرازانه‌ی دیكه كه خاوه‌نی ئه‌و ده‌نگه ده‌ستی دابوێ و له‌ناو كورداندا ببووه ده‌نگێكی تایبه‌ت و هه‌وڵه‌كانی بۆ مه‌سه‌له‌ی ڕۆژنامه‌گه‌ری ده‌چنه قاڵبی ئه‌و هه‌وڵانه‌ی كه تائێستا وه‌ك سه‌ربازی ون ده‌خه‌مڵێندرێن و به دووریش نازانرێت هه‌وڵی دیكه‌ی هاوشێوه هه‌بووبن و تائێستا كه‌س پێ نه‌حه‌سیا بێت و له كونجه تاریكه‌كانی مێژوودا به‌بێ ده‌نگی كه‌وتبن.\nله‌و ماوه‌یه‌ی كه سه‌روكارم له‌گه‌ڵ ئه‌رشیفی عوسمانیدا هه‌بوو، به‌تایبه‌ت له‌سه‌ر كه‌سایه‌تیيه‌كانی كورد به دوای به‌ڵگه ده‌گه‌ڕام، له‌و نێوانه‌شدا چه‌ند به‌ڵگه‌نامه‌یه‌كم له‌سه‌ر به‌دیعوززه‌مان سه‌عیدی كوردی (1877-1960) دۆزینه‌وه و هه‌ر كه له‌سه‌ریان سه‌نگرامه‌وه دوو به‌ڵگه‌یان تایبه‌ت بوون به داواكاریی ناوبراو بۆ ڕه‌زامه‌ندیی وه‌رگرتنی چاپكردنی ڕۆژنامه‌یه‌ك به زمانی كوردی و توركی، له شوێنێكی هه‌ستیار و له‌كاتێكدا كه له‌و مێژووه‌دا هیچ ڕۆژنامه‌یه‌كی كوردی له ئیسته‌نبوڵ چاپ نه‌بووه. ناوبراو جیاواز له زانایانی كوردی سه‌رده‌می خۆی و له‌كاتی جیاجیادا بۆ ڕه‌وشی گه‌له‌كه‌ی خۆی خاوه‌نی هزر و ڕامانی تایبه‌ت بووه، جا بۆئه‌وه‌ی گه‌له‌كه‌ی هۆشیاربن و پێشبكه‌ون زۆر به مه‌سه‌له‌ی یه‌كبوون له ڕووی سیاسییه‌وه و هه‌روه‌ها به مه‌سه‌له‌ی زانین و زانست له ڕووی پێشكه‌وتنه‌وه مژوول بووه، ئه‌مه‌ش له ته‌واوی به‌رهه‌مه‌كانی كه به (په‌یامه‌كانی نوور) ناسراوه به ڕوونی ده‌رده‌كه‌وێت.\nوه‌نه‌بێ به‌دیعوززه‌مان كه بیرۆكه‌ی چاپكردنی ڕۆژنامه‌یه‌كی بۆ هاتبێت، پێشتر سه‌روكاری له‌گه‌ڵ ڕۆژنامه‌دا نه‌بووبێ، به‌ڵكو ئه‌وه‌ی لێ ده‌فامرێته‌وه كه دوای وه‌ستانی ڕۆژنامه‌ی كوردی یان زمانحاڵی كوردان، ئینجا ناوبراو به‌ده‌ستی خۆی هه‌وڵی نه‌پچڕانی ئه‌و كاروانه‌ی ڕۆژنامه‌گه‌ريی و زمانحاڵی كوردان ده‌دات، ده‌نا پێشتر له ساڵی 1908 له ڕۆژنامه‌ی (شه‌رق و كوردستان)(1) نووسینی خۆی بڵاوده‌كرده‌وه و ته‌نانه‌ت هه‌ر له‌و ڕۆژنامه‌یه‌دا نامه بۆ سولتان عه‌بدولحه‌مید ده‌نووسێ و داوای سه‌ربه‌خۆیی كوردان و دانی مافی كوردان ده‌كات. دوای ئه‌وه‌ش له كۆمه‌ڵه‌ی ته‌عاون ته‌ره‌قی كوردی و له ڕۆژنامه‌كه‌یان به‌ناوی (كورد ته‌عاون ته‌ره‌قی غه‌زه‌ته‌سی )(2) كه پیره‌مێرد خاوه‌ن ئیمتیاز و سه‌رنووسه‌ری بوو، نووسینی خۆی تێدابڵاوده‌كرده‌وه و تێیدا په‌یامی نه‌ته‌وه‌یی و ئایینی و باسكردن له یه‌كێتیی كوردان مژاری سه‌ره‌كیی ئه‌و بوون، ته‌نانه‌ت له ژماره یه‌كی ڕۆژنامه‌كه له په‌یامه به‌ناوبانگه‌كه‌یدا به زمانی كوردی بانگی كوردان ده‌كات. ئه‌م ڕۆژنامه‌یه به زمانی كوردی به هه‌ردوو شێوه‌ئاخاوتنی باكوور و باشوور و به زمانی توركی چاپ ده‌بوو. دوای وه‌ستانی، به‌دیعوززه‌مان له 1ی شوباتی ساڵی 1909 داوای مۆڵه‌تی چاپكردنی ڕۆژنامه‌یه‌ك ده‌كات به ناوی (مه‌عریفه‌ت و ئیتتیحادی ئه‌كراد) كه درێژه‌پێده‌ری په‌یامه‌كانی دیكه‌یه‌تی كه خۆی له‌لایه‌نی نه‌ته‌وه‌یی و زانستی ده‌بینێته‌وه، چونكه ناوبراو له لاپه‌ڕه‌ی یه‌كه‌می ڕۆژنامه‌ی شه‌رق و كوردستاندا بانگی گه‌لی كورد ده‌كات: ئه‌ی گه‌لی كورد….سێ دوژمنتان هه‌ن، یه‌كه‌میان نه‌فامی، دووه‌میان هه‌ژاری، سێیه‌میان ناكۆكی و ئیختیلاف…) ته‌نانه‌ت له نووسینی دیكه‌دا له‌باره‌ی نه‌ته‌وایه‌تی ورد ده‌بێته‌وه و بانگی گه‌له‌كه‌ی ده‌كات: ئه‌ی ئه‌و كوردانه‌ی كه له سه‌رده‌می ئاشوورییه‌كاندا له‌گه‌ڵ له‌شكره قاره‌مانه‌كه‌تاندا له پێشه‌وه بوون، پێنجسه‌د ساڵه ده‌خه‌ون، ئیدی به‌سه هشیاربن.\nبه‌دیعوززه‌مان ئه‌وه‌نده خه‌مخۆری دۆزی كورد بووه، ويستويه‌تى له بناغه‌وه ئه‌و هۆشیارییه بچه‌سپێنێ، بۆیه له به‌رهه‌مه‌كانیدا ئه‌م خه‌مخۆرییه بۆ یه‌كێتیی ناو كوردان وه‌ك بنه‌مایه‌ك نیشان ده‌دات كه ده‌ڵێت: ته‌نیا ڕێگایه‌ك هه‌یه كه هێزی خۆتان تێدا ببیننه‌وه و نامووسی خۆتانی پێ بپارێزن، ئه‌ویش ئه‌وه‌یه كه ده‌بێ ئێوه خاوه‌نی هۆشمه‌ندییه‌كی نه‌ته‌وه‌یی بن و كه به‌وهۆیه‌وه قازانجی نه‌ته‌وه‌یی و مادديی و مه‌عنه‌وی ده‌كه‌ن(3). هه‌ر ئه‌و خه‌مخۆرییه‌شه وا له ناوبراو ده‌كات به‌گوێره‌ی ئه‌و دوو به‌ڵگه‌ی له‌به‌رده‌ستمانن كه سه‌ر له به‌ڕێوه‌به‌رایه‌تی چاپه‌مه‌نی بدات و داوای مۆڵه‌تی چاپكردنی ڕۆژنامه‌یه‌ك بكات.\nئه‌وه‌ی له‌و دوو به‌لگه‌نامه‌یه ده‌فامرێته‌وه ئه‌وه‌یه:\n-داواكارییه‌كه له 10ی موحه‌ڕه‌می ساڵی 1327ی كۆچی بووه، ده‌كاته 1/2/1909 ی زایینی و له‌و مێژووه هیچ ڕۆژنامه‌یه‌كی كوردی له گۆڕه‌پانه‌كه‌دا نه‌بووه.\n-خاوه‌نی ڕۆژنامه‌كه كه به به‌دیعوززه‌مان سه‌عیدی كوردی ناوی هاتووه، به‌ڵێنی ئه‌وه‌ی داوه ڕۆژنامه سه‌ره‌تا حه‌فته‌ی یه‌ك جار ده‌ربچێت و پاشان ببێته ڕۆژانه.\n-بابه‌ته‌كانی سیاسه‌تی شه‌رعيی و زانستی و هه‌مه‌ڕه‌نگ و جۆربه‌جۆربێ.\n-مه‌رجه‌كانی چاپكردنی ڕۆژنامه‌كه ته‌واوبوونه و هیچ گرفتێكی نه‌بووه و به‌ڕێوه‌به‌ری چاپه‌مه‌نیش بۆ وه‌زاره‌تی زه‌بتییه‌ی به‌رزكردۆته‌وه و ئه‌وانیش ڕه‌زامه‌ندیان له‌سه‌ر نواندووه، به‌ڵام پێده‌چێ ئه‌م هه‌وڵه بووبێته قوربانی كوده‌تا و ڕووداوه‌كانی 31ی ئاداری ساڵی 1909 كه كاری كرده سه‌ر ڕه‌وشی سیاسی ئه‌وسای ئه‌سته‌نبوڵ و ده‌سته‌ڵاتی عوسمانی.\n-ئه‌گه‌ر ڕۆژنامه‌كه چاپ بووبایه، له ڕووی ڕیزبه‌ندی ڕۆژنامه‌گه‌ریی كوردی، ده‌بووه شه‌شه‌مین ڕۆژنامه‌ی كوردان له دوای ڕۆژنامه‌ی كوردستان (1898) و ڕۆژنامه‌ی ئومێد (1900) و ڕۆژنامه‌ی كوردستان (1908) و ڕۆژنامه‌ی شه‌رق و كوردستان (1908) و ڕۆژنامه‌ی كورد ته‌عاون ته‌ره‌قی غه‌زه‌ته‌سی (1908) و ده‌كه‌وته پێش ڕۆژنامه‌ی په‌یمان له حوزه‌یرانی 1909.\nبه‌ڵگه‌نامه‌كانی داخلییه/ مه‌كتووبی سه‌داره‌ت\n14ی موحه‌ڕه‌می 1327\nوه‌زاره‌تی كاروباری ناوخۆ\nئه‌و داواكارییه‌ی كه له لایه‌ن جه‌نابی به‌دیعوززه‌مان سه‌عیدی كوردی ئه‌فه‌ندییه‌وه بۆ به‌ڕێوه‌به‌رایه‌تی خزمه‌ت نێردراوه، كه داوای مۆڵه‌تی چاپكردنی ڕۆژنامه‌یه‌كه به زمانه‌كانی توركی و كوردی به‌ناوی (مه‌عریفه‌ت و ئیتتیحادی ئه‌كراد)، كه ئێستا حه‌فته‌ی جارێك و دواتریش به ڕۆژانه ده‌ربچێت و تێیدا سیاسه‌تی شه‌رعی، زانست و بابه‌تی جۆراوجۆری تێدا باس بكرێت. جا ده‌رحه‌قی خاوه‌نی داواكارییه‌كه و بۆئه‌وه‌ی بگاته ئه‌نجامێك و به جێبه‌جێكردنی ڕێنماییه پێویستییه‌كان، به گوێره‌ی به‌ندی یه‌كه‌م و خاڵی چوار و پێنجی به‌ڕێوه‌به‌رایه‌تی چاپه‌مه‌نی، ئه‌و كاروباره‌ش بۆ وه‌زاره‌تی پایه‌بڵندی زه‌بتییه و ئه‌مر و فه‌رمانیش هه‌ر بۆ خاوه‌ن فه‌رمان (سوڵتان)ـه.\nله 10ی موحه‌ڕڕه‌می سالی 1327ی كۆچی و 20ی كانوونی دووه‌می سالی 1324ی ڕۆمی.\nبه‌ڕێوه‌به‌ری چاپه‌مه‌نیی ناوخۆ\nقه‌ڵه‌می نووسراوی ناوخۆ\nبۆ وه‌زاره‌تی پایه‌بڵندی زه‌بتییه\nمێژووی ڕه‌شنووس21ی كانونی دووه‌می ساڵی 1324ی ڕۆمی\n14ی موحه‌ڕه‌می 1327ی كۆچی\nمێژووی نووسراو: 24ی كانوونی دووه‌می 1324\nئه‌و داواكارییه‌ی كه له‌لایه‌ن جه‌نابی به‌دیعوززه‌مان سه‌عیدی كوردی ئه‌فه‌ندییه‌وه بۆ مۆڵه‌تی چاپكردنی ڕۆژنامه‌یه‌ك به زمانه‌كانی توركی و كوردی به ناوی (مه‌عریفه‌ت و ئیتتیحادی ئه‌كراد) هاتووه، كه ئێستا حه‌فته‌ی جارێك و پاشانیش به شێوه‌ی ڕۆژانه ده‌ربچێت و تێیدا سیاسه‌تی شه‌رعییه و زانسته‌كان و مژاری جۆراوجۆر باس بكرێت. جا بۆئه‌وه‌ی ئه‌مه جێبه‌جێ بكرێت و به جێبه‌جێكردنی ڕێنمایی پێویست به گوێره‌ی به‌ندی یه‌كه‌م و خاڵی چوار و پێنجی به‌ڕێوه‌به‌رایه‌تی چاپه‌مه‌نی، تكایه هاوكاریی داواكار بكه‌ن.\n1ـ شه‌رق و كوردستان ڕۆژنامه‌یه‌ك بووه، به‌گوێره‌ی زانیاری ئێمه ته‌نیا یه‌ك ژماره‌ی له‌به‌رده‌ستايه و نازانرێت چه‌ند ژماره‌ی لێ ده‌رچووه، ژماره 1 له 25ی شه‌ووالی 1326ی كۆچی كه ده‌كاته 20ی 11ی 1908 ده‌رچووه، له دامه‌زرێنه‌رانی: ئه‌حمه‌د شه‌ریف هه‌رسه‌كلی، به‌دری مه‌لاتییه‌یی، ئیسماعیل هه‌رسه‌كلی بووه و به توركی عوسمانی چاپ بووه.\n2ـ وه‌ك له ڕووپه‌ری یه‌كه‌می هاتووه كه هه‌فته‌نامه‌یه‌كی ئایینی، زانستی، سیاسی، ئه‌ده‌بی كۆمه‌ڵایه‌تی بووه، خاوه‌نی ئیمتیاز و سه‌رنووسه‌ر: سلێمانیه‌لی تۆفیق (پیره‌مێرد) بووه و به هه‌ردوو زمانی كوردی و توركی له ئیسته‌نبوڵ چاپ بووه و یه‌كه‌م ژماره‌ی له 5/12/1908 ده‌رچووه و كۆتا ژماره‌شی كه ژماره 9 یه له 3/1/1909 چاپ بووه.\n“3 Marifet Ve İttihad-i Ekrad” Gazetesi, Muhammed Zübeyir Şivan, http://www.nasname.com\nPrevious عادیلەخانم هەرگیز قایمقامی هەڵەبجە نەبووە:\nNext باسێکی مێژوویی لەسەر گوتیەکان\nحه زره تى عومه‌ر – خوا لیی ڕازی بێت\nڤیدیۆ:مێژووی دامەزراندنی ئێزگە کوردیەکانی ئێران بەشی٢\nئەو خەلیفانەی ئیسلام کە بە کوشتن چون و جۆری کوشتنەکەیان\nموفتی پێنجوێنی، منەوەرێكی گەورەی سەردەمی خۆی


◄ Resultaat: Found 1.159, page 1 of 116 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📅 00-03-1997 Datum & Gebeurtenisen\n👁 Dit item is 13,005 keer bekeken\n- بەرزبوونەوەی جەنگی دیپلۆماسی لە نێوان د.ت و د.ا [ Meer... 👁] ✖ ✖ ✖ 0 0 ✔ 99% ✍ H.B. 30-8-2010 11:21:17\n📅 00-04-1988 Datum & Gebeurtenisen\n- د.ق لە چەندین لاوە هێرشی کردە سەر ناوچەی گەرمیان [ Meer... 👁] ✖ ✖ ✖ 0 0 ✔ 82% ✍ H.B. 30-8-2010 11:20:45\n👁 Dit item is 12,741 keer bekeken\n👁 Dit item is 7,158 keer bekeken\n👁 Dit item is 9,187 keer bekeken\n📅 01-01-2014 Datum & Gebeurtenisen\n📅 Toegevoegd op Jan 1 2014 10:40AM\n👁 Dit item is 21,462 keer bekeken\n- شارەوانی وان ساڵی نوێی بە دانانی تابلۆی کوردی دە [ Meer... 👁] ✖ ✖ 1 17 ✔ 83% ✍ H.B. 1-1-2014 10:40:03\n📅 01-03-1998 Datum & Gebeurtenisen\n📅 Toegevoegd op Jun 8 2018 12:55PM\n👁 Dit item is 2,138 keer bekeken\n... [ Meer... 👁] ✖ ✖ ✖ 0 1 ✖ 58% ✍ S.E. 8-6-2018 12:55:49\n📅 01-04-2020 Datum & Gebeurtenisen\n👁 Dit item is 56,366 keer bekeken\nباکووری کوردستان - هەپەگە رایگەیاند: گەریلایەکیان [ Meer... 👁] ✖ ✖ 17 3 ✔ 99% ✍ H.B. 1-3-2020 19:49:43\n📅 01-05-2015 Datum & Gebeurtenisen\n📅 Toegevoegd op May 1 2015 12:16PM\n👁 Dit item is 8,418 keer bekeken\n- هێزەکانی پێشمەرگەی کوردستان هێرشێکی رێکخراوی تیر [ Meer... 👁] ✖ ✖ ✖ 0 5 ✔ 80% ✍ H.B. 1-5-2015 12:16:00


چالاكیه‌كا ژینگه‌هێ ل هۆلا رێڤه‌به‌ریا گشتیا باژێرڤانیان دهێته‌كرن\n23 شوبات 2020 971\nهژماره‌كا قوتابیێن ئاماده‌یی ل سنوورێ په‌روه‌ردا دهۆكێ ب ده‌ستێن خوه پرۆژه‌یێن ژینگه‌هێ چێكرینه و ل هۆلا رێڤه‌به‌ریا گشتیا باژێرڤانیان ل پارێزگه‌ها دهۆكێ پێشكێش دكه‌ن بۆ هندێ د ئاینده‌ی دا مفا ژێ بهێته وه‌رگرتن.\nئه‌ڤرۆ رۆژا پێنچشه‌مبی، چالاكیا فه‌رمانگه‌ها ژینگه‌ها دهۆكێ ب هه‌ڤكاری ل گه‌ل رێڤه‌به‌ریا گشتیا په‌روه‌ردا دهۆكێ هاته ئه‌نجامدان و تێدا قوتابیێن 25 قوتابخانان پرۆژه‌یێن ژینگه‌هێ به‌رهه‌ڤكرینه و نیشاندان و 36 قوتابیان ب پرۆژه‌یێن خوه به‌شداری د ڤێ پێشانگه‌هێ دا كر و ڤان قوتابیان پرۆژه‌یێن جوان و ب رێك و پێك د بیاڤی داهێنانێن ژینگه‌هێ دا نیشاندان.\nل ده‌ستپێكێ ئاماده‌بوویان گه‌ریانه‌ك دناڤ پێشانگه‌ها پرۆژێن وزا پێگوهور و چه‌ند پرۆژێن دی سه‌بارت پاراستن و چاككرنا ژینگه‌هێ كو ژلایێ قوتابیێن قوتابخانێن پارێزگه‌ها دهۆكێ هاتبوونه ئاماده‌كرن كرن و ده‌ست خوشی ل قوتابیان هاته كرن بۆ دروستكرنا ڤان هزرا وه‌ك پرۆژه كو ل ئاینده‌ی دا مفا ژێ بهێته دیتن ببنه پرۆژه و ژینگه‌هه‌كا ساخله‌م و پاقژ ژێ په‌یدا بیت و ل دووماهیا رێ و ره‌سمان دیاری ل سه‌ر لایه‌نێن پشكدار هاتنه به‌لاڤكرن.


17/4/2021 - 13:36\nبریكاری پێشووی وەزارەتی دارایی حكوومەتی عێراقی فیدڕاڵ رایدەگەیەنێت، حكوومەتی عێراق ناتوانێ باج بخاتە سەر مووچە، بۆیە ھەفتەی داھاتوو دەست بە خەرجكردنی بودجە دەكرێت و پشكی ھەرێمی كوردستانیش رەوانە دەكرێت، چونكە ئەم ھەفتەیە وەزارەتی دارایی لە پێداچوونەوە و دەركردنی رێنمایی بۆ بودجە، تەواو دەبێت.\nد. فازڵ نەبیبریكاری پێشووی وەزارەتی دارایی حكوومەتی عێراقی فیدڕاڵ ، به ماڵپەڕی فەرمیی پارتی دیموكراتی كوردستانی راگه‌یاند، وەزیری دارایی عێراق نووسراوێكی بۆ ئەنجومەنی وەزیران ناردووە، كە باج لەسەر مووچەی فەرمانبەران دابنرێت، تەنھا ئەوانە نەبێت كە مووچەیان كەمە، بەڵام ئەمە پێچەوانەی یاسایە و ھیچ سەنەدێكی یاسایی نییە، بۆیە بڕیارەكە سەرناگرێت، چونكە پەرلەمانیش وەڵامیان داوەتەوە و ئەو داواكارییەیان ڕەت كردووەتەوە، بۆیە ئەگەر حكوومەت جێبەجێی بكات، كێشە دروست دەبێت و پەرلەمان بەڵگەی یاسایی لە بەردەستە، چونكە لە یاسای بودجەدا باسی باجدانان لەسەر مووچە نەكراوە.\nبریكاری پێشووی وەزارەتی دارایی حكوومەتی عێراق گوتیشی: "ئێستا بودجە لە وەزارەتی داراییە و لەبەر ئەوەی پەرلەمان دەستكاریی زۆری دەق و ماددەكانی نێو بودجەی كردووە، پێداچوونەوەیەكی باشی دەوێت. من پەیوەندیم بە وەزارەتی داراییەوە كرد و ئەوان باسیان لەوە كرد، كە ئەم ھەفتەیە وەزارەتی دارایی لە پێداچوونەوە بە یاسای بودجە و دەركردنی رێنمایی تەواو دەبێت و ھەفتەی داھاتوو دەست بە خەرجكردنی دەكرێت.\nده‌شڵێت: لەگەڵ خەرجكردنی بودجە، لە ھەفتەی داھاتوودا پشكی ھەرێمی كوردستانیش خەرج دەكرێت، چونكە پشكی ھەرێمی كوردستان ناردنی ئاسانە و تەنھا ٢٥٠ھەزار بەرمیل نەوتی ھەرێم و نیوەی داھات، كە پارەكەی بۆ ئەم مانگە چەندە، حیساب دەكرێت و پشكی ھەرێم دیاری دەكرێت و پارەكە رەوانە دەكرێت، بۆیە كاتی زۆری وەكو پێشوو ناوێت و لە ماوەیەكی كەمدا خەرج دەكرێت، چونكە مانگانە بەپێی نرخی نەوت و داھاتی ھەرێمی كوردستان چەندە، ئەوەندە رەوانە دەكەن.\nد. فازڵ نەبیبریكاری پێشووی وەزارەتی دارایی حكوومەتی عێراقی فیدڕاڵ ئاماژه بۆئه‌وه‌ش ده‌كات: گرنگە لیژنەیەكی ھاوبەش لە نێوان ھەرێم و بەغدا ھەبێت بۆ ناردنی پشكی ھەرێم لە بودجەدا، چونكە مانگانە گۆڕانكاری بەسەردا دێت و ئەگەر ئەو لیژنە ھەبێت، رێگە نادات ناردنی پشكی ھەرێمی كوردستان دوابكەوێت.


Kurdipedia - ماهر سەلمان\n👫 ماهر سەلمان | Kategori: Kişiler | Başlık dili: 🏳 کوردیی ناوەڕاست\nڕائیدی هاتووچپۆ و بەرپرسی بەشی ڕاگەیاندنی بەڕێوبەرایەتی هاتووچۆی کەرکوککەرکوکە.\n1. 👁 کەرکوک بەدەست کەمیی پۆلیسی هاتووچۆ و خراپی شەقامەکانەوە دەناڵێنێت\n➕ Bu başlık Seryas Ehmed tarafından Aug 10 2017 12:08PM tarihinde kaydedildi\n👌 Bu makale tarafından gözden geçirilmiş ve yayımlanmıştır (Hawrê Baxewan) tarafından Aug 10 2017 1:30PM\n✍ Bu başlık en son Hawrê Baxewan tarafından Aug 10 2017 1:30PM tarihinde Düzenlendi\n👁 Bu başlık 3,836 defa görüntülendi\n📷 Resim tipi 1.0.1 71 KB Aug 10 2017 12:14PM Seryas Ehmed


ڕاوێژکاری ئابوریی کازمی لەبارەی دابەزاندنی نرخی دۆلار نوێترین زانیاری ئاشكرا ده‌كات\nراوێژکاری ئابوریی مستەفا کازمی، سەرۆکوەزیرانی عێراق ڕایگەیاند، سێ هۆکار ڕێگرن لەوەی جارێکی تر حکومەت نرخی دینار بەرامبەر دۆلار بگێڕێتەوە بۆ دۆخی جارانی، ئاشکراشی کرد، حکومەت سەرقاڵی دارشتنی پڕۆژەیاسای بودجەی عێراقە تاوەکو ساڵی 2024.\nعەلا عبدولحسێن، راوێژکاری ئابوریی مستەفا کازمی لە لێدوانێکیدا بۆئاژانسی هەواڵی فەرمیی عێراق ڕایگەیاند، "حکومەت ناتوانێت لەئێستادا بەهیچ شێوەیەک جارێکیتر نرخی ئاڵۆگۆڕی دینار بەرامبەر دۆلار بگەڕێنێتەوە دۆخی پێشووی، ئەوەش بەهۆی سێ هۆکارەوە".\nوتیشی، "یەکەم هۆکار دەگەڕێتەوە بۆئەوەی کە هەر گۆڕانکارییەک لەنرحی ئاڵۆگۆڕی دۆلاردا بەرامبەر بەدینار تەنها لەدەسەڵاتی بانکی ناوەندیی عێراقە، لایەنێکی دیکە ناتوانێت ئەو کارە بکات".\nئاماژەی بەوەشکرد،" هۆکاری دووەم، بریتییە لەوەی ئەو نرخەی کە لەئێستادا مامەڵەی پێوە دەکرێت لە بازارەکاندا، لەناو پڕۆژە یاسای بودجەی ئەمساڵدا جێگیرکراوە، حکومەتیش مامەڵە ئابوری و داراییەکانی لەسەر ئەو بنەمایە بنیادناوە".\nڕاوێژکارەکەی کازمی لەبارەی هۆکاری سێهەمەوە وتی، "هەرچەندە نرخی نەوت لەبازارەکانی جیهاندا بەرەو بەرزبوونەوە دەڕوات، بەڵام ئەو بەڕزبوونەوەیە ناتوانێت تەواوی کورتهێنانەکانی بودجەی 2021 چارەسەر بکات کە نزیکەی 30 تریلیۆن دینارە، سەرباری ئەوەش ئێمە ناتوانین جێگیربوونی نرخی نەوت لەو ئاستە بەرزەدا تاوەکۆ شەش مانگی داهاتوو مسۆگەربکەین، بۆیە ناتوانین سەرکێشی بکەین و نرخی دینار بەرامبەر دۆلار بگەڕێنینەوە دۆخی پێشووی".\nبەوتەی عەبدولحسێن، "عەلی عەلاوی، وەزیری دارایی عێراق بە هاوکاری هەموو وەزارەتە پەیوەندیدارەکان سەرقاڵی ئامادەکارییە بۆ دارشتنی پڕۆژەیاسای بودجەی عێراق تاوەکوساڵی 2024".


پشکی حکومەتی ھەرێم و کۆمپانیاکان لە ھەر گرێبەستێکی نەوتدا چەندە؟\nئەو پشکانە کامانەن حکومەتی ھەریەم دەیفرۆشێت؟\nئەگەر وادابنێین بەرمیلێک نەوت ١٠٠پشکە یان بۆ ئاسنتر تێگەیشتن دەڵێین ١٠٠ دۆلار.\n١- ١٠ دادەنەنرێت وەک موڵکانە بۆ حکومەت.\n٢- ھەتا ٤٠ دادەنرێت بۆ گەڕانەوەی تێچوونی بەرھەمھێنانی نەوت، ئەم تێچوونە تا ئەو کاتەیە کە کۆمپانیان کۆی ئەو پارەی خەرجیانکردووە وەریدەگرنەوە، واتە: بەردەوام نابێت و کەم دەبێتەوە، دوای تەواوبوونی یان کەمبوونەوەی بەسەر بەشەکانی دیکەدا دابەش دەبێت.\n ئەوەی حکومەتی ھەرێم دەڵێت: کۆمپانیا نەوتییەکان ١٠ ملیار دۆلار وەبەرھێنانیان لە نەوتی کوردستاندا کردووە، ھەمووی وەردەگرنەوە لە حکومەتی ھەرێم لەئەم ڕێگەوە .\nئێستا ئەم پارە وەک پێویست نادرێتە کۆمپانیاکانی بەرھەمھێنان و گرفتی دروستکردووە.\nئەم خاڵە گەندەڵی زۆری تیدایە، بەرپرسانی پارتی و یەکێتی، چەندین کۆمپانیایان بەناوی کۆمپانیای خزمەتگوزاری و ئەمنی دروستکردووەو گەندەڵی و قۆرخکارییەکی زۆری تێدایە، بۆیە ئەم تێچوونی بەرھەمھێنانە زیاددەکات و لە ئەنجامدا داھاتی حکومەت کەم دەکات.\n٣-٣٢ بۆ خەزێنەی حکومەتی ھەرێم.\n٤- ١٨ بۆ گروپی کۆمپانیاکانە، وەک قازانج، لەو بڕە نزیکەی ١٤ بۆ کۆمپانیای بیانییەکانەو ١٤ بۆ حکومەتی ھەرێمە بەناوی پشکی کۆمپانیای کوردستان بۆ دۆزینەوەو بەرھەمھێنانی نەوت، ھەرچەندە ئەم کۆمپانیایە بەپێی یاسای نەوت و غازی ھەرێمی کوردستان بۆ ساڵی ٢٠٠٧ دەبوو دروستکرابا، دروستنەبووەو ئێستا پشکی ئەم کۆمپانیا کە ( ٤) ە حکومەت دەیەوێت بیفرۆشێت. (واتە ئەمە دەفرۆشێت)\nبەپێی یاسای نەوت و غازی ھەریەمی کوردستان. کۆمپانیاکانی بەرھەمھێنان چەندین جۆری باجیان لەسەرە ، بەڵام تاوەکو ئێستا نەیانداوە.\nئەم جۆرە لە گرێبەست کێڵگە گەورەکانی ھاڤاناو بای حەسەن و خورمەڵە ناگرێتەوە کە زیاتر لە ٣٥٠ ھەزار بەرمیل نەوت، بەرھەمی ڕۆژانەیەتی، ئەم کێڵگانە ھی حکومەتی عێراق بوون لە سنوری کوردستان و ئێستا لەدەست ھەرێمی کوردستانەو کۆمپانیای کاری نزیک لە پارتی کراوە بە شەریک.


تۆ سه‌یركه كه‌وتوینه چ ڕۆژێكه‌وه، ده‌سه‌ڵاتی خۆماڵی سزات ده‌دا، جیاوازی له نێوان شاره‌كاندا ده‌كات، رووتت ده‌كاته‌وه، ده‌یه‌وێ چۆكت پێدادا، هێشتاش ئه‌و ده‌توانێ و ده‌خوازێ تۆ ته‌خوین كات، تۆمه‌تت بۆ دروست كات، بتكا به پیاوی ئه‌م وڵات و ئه‌و وڵات.\nئاخر له وڵاتێكا ڕای گشتی دروست نه‌بێت، له وڵاتێكا كه‌س پرسیاری ئه‌وه نه‌كات بۆ ئاوایه، ئه‌وه چییه ده‌گوزه‌رێت، ده‌بێت هه‌ر چاوه‌ڕێی ئه‌وه بین له‌م دۆزه‌خه‌دا بژین كه ناونراوه نیشتمان.\nئێستا كه‌س ناپرسێ چۆن ده‌بێت له نێو نوێنه‌رایه‌تی وڵاته‌كه‌ی خۆتا، له وڵاتێكی گه‌وره‌و گرانی دیكه‌دا چۆن ده‌بێت سیخوڕی میت هه‌بن، چۆن ده‌كرێت نوێنه‌ری تۆ كار بۆ حزبێكی وڵاتێكی دیكه بكات.\nئێستا كه‌س ناپرسێت چۆن ده‌بێت ڕۆژنامه‌نووس كاری جاسوسی بكات، ئیش بۆ ده‌زگای وڵاتێكی تر بكات، ما ئه‌و براده‌رانه كتێبی به كوردی كراوی " من جاسوس نیم، من ڕۆژنامه‌نوسم " یان نه‌خوێندوه‌وته‌وه، ئه‌دی ئیشی سه‌ندیكای ڕۆژنامه‌نووسان لێره به دواوه چیه ئه‌گه‌ر ویكلیكس بوختانی هه‌ڵنه‌به‌ستبێت؟\nكه‌س ناپرسێت ئه‌م وڵاته چۆن به‌ڕێوه ده‌چێت، سه‌روه‌ت و سامانه‌كه‌ی بۆ كوێ ده‌برێت، بۆچی كار بۆ برسی كردنی خه‌ڵك ده‌كرێت.\nكه‌س ناپرسێت بۆچی كورد ، نوێنه‌ری پێشمه‌رگه‌و شه‌ڕوان و گه‌ریلا، بۆ كۆنگره‌ی دژ به داعش بانگ ناكرێن بۆ ئه‌مه‌ریكا، ما هه‌ردوێنێ پڕتۆكۆلی " شانازی" مان له گه‌ڵ خاتو " ئه‌لیزا سلۆتكین " واژوو نه‌كرد.\nكه‌س ناپرسێ پڕۆتۆكۆلی 50 ساڵه‌و 100 ساڵه چییه، ئایه ئاكه‌په‌و ئیسرائیل له به‌رانبه‌ر ئه‌وه‌دا چیت بۆ ده‌كه‌ن، ناوه‌ڕۆكی ڕێكه‌وتنه‌كان چین.\nكه‌س پرسیاری خوێنه‌كه‌ی سۆرانی مامه حه‌مه، سه‌رده‌شت عوسمان، كاوه گه‌رمیانی، عه‌بدولستار تاهیر شه‌ریف، ڕه‌وف ئاكره‌یی و زۆری دیكه ناكات.\nكه‌س ناپرسێت بۆ ده‌بێت ئێمه بێ نرخترین ئینسانی سه‌ر ئه‌م گۆی زه‌ویه بین، ئایه ئێمه له جنۆكه‌ین و ئه‌وانی دیكه له ئاده‌م؟\nئاخر خه‌ڵكێك ئه‌و هه‌موو سوكایه‌تیه‌ی پێبكرێت و پرسیاری نه‌بێت ، شایانی له‌وه‌ش خراپتره.


یاریزانانی بارسێلۆنا دژی ھاتنی بەرگریکارێکن\nBy کاروان فاخر on 2016/03/06 ئەمریکای باکوور/باشوور, ئەوروپا, ئیسپانیا, بازاری گواستنەوە, جیهانی, خول و پاڵەوانیەتییەکان, فەڕەنسا\nپاش ئەوەی بەرپرسانی یانەی بارسێلۆنای ئیسپانیا بریاریاندا, مارکینیۆس بەرگریکاری برازیلی یانەی پاریس سانجێرمانی فەرەنسی بگوازنەوە ریزەکانیان, کۆمەڵێک لە یاریزانانی ئەو یانەیە پێیان خۆش نیە ئەو گواستنەوەیە ئەنجام بدرێت.\nئەمرۆ پێگەی DonBalon ئاشکرای کردووە, کۆمەڵێک لە یاریزانانی یانەی کەتەلۆنی, پێیانوایە مانەوەی مارک بارترای بەرگریکاری یانەکەیان، باشترە لە کرینی مارکینیۆسی برازیلی, بۆیە پێیان خۆش نیە ئەو یاریزانە بگوازرێتەوە ریزەکانیان, چونکە بەم ھۆیەوە بارترا ناچارە ریزەکانی ئەو یانەیە جێبێلێت.\nئەو سەرچاوەیە ئەوەشی بڵاوکردەوە, ھەندێ لە یاریزانان بە بەرپرسانی یانەکەیان گوتووە” کەسێک کە نەتوانێت بروای راھێنەری یانەکەی بەدەست بێنێت و یاری پێبکرێت, چۆن دەتوانرێت برە پارەیەکی زۆری بۆ خەرج بکرێت.\nمارکینیۆس بەرگریکاری برازیلی یانەی پاریس سانجێرمان, وەرزی ئەمسال لەسەر کورسی یەدەک بەشداری لە یارییەکانی یانەکەی دەکات, بۆیە بیر لە جێھێشتنی ریزەکانی یانەکەی دەکاتەوە و یەک لەو یانانەی گرنگی بەو یاریزانە دەدات, بارسێلۆنای ئیسپانیە.


Comments Off on کۆمۆنیزم ژیان و ئاییندەیە، نەک لیبرالیزم و مەزهەب!\nComments Off on مارکسیزم دێوەزمەیە یان یۆتۆپیای فۆکۆیامای ڕۆشنبیر بۆرژوازی!\nComments Off on شۆڕشی میسر به ئیخوانه‌کان نادزرێت!\nComments Off on ڕۆشنبیر له ته‌نگه‌ژه‌ی فیکریدا ….. ئازاد به‌کر\nComments Off on ڕاپه‌ڕینی لیبیا و بڕیاری ئه‌نجومه‌نی ئاسایش\nComments Off on به نامه‌ی سه‌ر ئاوه‌ڵا داخوازیه‌کانی جه‌ماوه‌ر له‌بار مه‌به‌ن\nComments Off on سڵاو له‌مه‌یدانی ئازادی … ئازاد به‌کر\nComments Off on حه‌ڤده‌ی شوبات شۆڕشی توڕه‌یی خه‌ڵکه، به سه‌رکوت دانامرکێته‌وه\nComments Off on شۆڕش و ئاگایی چینایه‌تی … ئازاد به‌کر\nComments Off on ڕاپه‌ڕینی کرێکاری و شکستی سه‌رمایه‌داری\nComments Off on تیئۆری سه‌رکه‌وتنی چینی کرێکار مارکسیزمه\nComments Off on سیاسه‌تی چینایه‌تیانه له کوردستاندا\nComments Off on خه‌باتی کرێکارانی کوردستان له‌به‌ده‌ستهێنانی مافه‌کانیاندا\nComments Off on ڕۆڵی ڕۆشنبیریی سیاسی له پێشکه‌وتنی کۆمه‌ڵگه‌دا\nComments Off on کرۆکی گۆڕان، …..\nComments Off on بۆرژوازی کوردی ده‌ستوور بۆ پاراستنی به‌رژه‌وه‌ندیه‌کانی ده‌نووسێته‌وه\nComments Off on مانگرتن و خۆپیشاندانه‌کانی ئێران به‌چ ئاڕاسته‌یه‌کی سیاسیدا ده‌گوزه‌رێ؟\nComments Off on ئه‌فسانه‌ی ڕۆشنگه‌ری له گه‌مه‌ی سیاسی بۆرژوازی کوردیدا\nComments Off on لیسته‌کانی هه‌ڵبژاردن و یه‌ک ناواخنی چینایه‌تی\nComments Off on کرێکاران و هه‌ڵبژاردن له کوردستان …. ئازاد به‌کر\nComments Off on قه‌یرانی ئابووری جیهانی و شه‌پۆله‌کانی مانگرتن و خۆپیشاندان له فه‌ره‌نسا\nComments Off on سیناریۆی هه‌ڵبژاردن یان دادگایکردنی ده‌سه‌ڵاتداران\nComments Off on پێویستی ئایدۆلۆژیای سیاسی نه‌ک گوتاری ئایدیۆلۆژیای …. ئازاد به‌کر\nComments Off on کارایی قه‌یرانی ئابووری له‌سه‌ر چینی کرێکار\nComments Off on سواڵکردنی ژنانی ئێراق بۆ بینینی ڕۆڵه‌کانیان….وه‌رگێڕانی: ئازاد به‌کر\nComments Off on ئه‌فسووس له ووڕێنه‌ی سه‌ده تاریکه‌کان….. ئازاد به‌کر\nComments Off on قه‌یرانی ئابووری گڵۆبالیزم مارکسی به پێشه‌نگی گه‌ڕانه‌وه\nComments Off on ته‌نگوچه‌ڵه‌مه‌ی ئابووری، گورزێک له ئایدیۆلۆژیای لیبرالیزمی بۆرژوازی\nComments Off on شکستی سیاسی و ئابووری بۆش، ئۆبامای کرده سه‌رۆک\nComments Off on په‌رله‌مانی کوردی ژنان ده‌کاته کۆیله و وابه‌سته‌ی ئاره‌زووه‌کانی\nComments Off on یادێک له شۆڕشی ئۆکتۆبه‌ر……ئازاد به‌کر\nComments Off on ڕیفۆرم یا گۆڕان ……. ئازاد به‌کر\nComments Off on شه‌ڕی مادده قه‌ومی یه کان …. ئازاد به‌کر\nComments Off on 8ی مارس ڕۆژی وه‌ستانه‌وه‌ی ژنانه به ڕووی تاریکی و کۆنه‌په‌رستیدا\nComments Off on ئایا سه‌رمایه‌داری سیسته‌مێکی حه‌تمی یه؟…. ئازاد به‌کر\nComments Off on سه‌رمایه‌داری شێوه‌یه‌کی نوێیه له کۆیله‌داری …. ئازاد به‌کر\nComments Off on خوێندنه‌وه‌یه‌ک بۆ ئه‌قڵی دۆگمایی سیاسی ناسیۆنالیزم و ئیسلامی کوردی\nComments Off on سه‌باره‌ت به سه‌رهه‌ڵدانی قه‌یرانی نوێ ی که‌نداو… ئازاد به‌کر\nComments Off on په‌یدابوونی ئه‌نجومه‌نه‌کانی صه‌حوه، شکستێکی تری سیاسی ده‌سه‌ڵاتدارانی عێراقه\nComments Off on گۆڕان و پێوه‌ری بزووتنه‌وه‌کان بۆ ئاینده‌یه‌کی باشتر\nComments Off on بۆتۆیزم له نێوان شه‌ڕی ده‌سه‌ڵات و بۆمبی تیرۆریستاندا\nComments Off on گوشاری سه‌ر ڕۆژنامه‌نووسان پێشێلکردنی مافی تایبه‌تی یه


ترەمپ: ئابووریا ئیرانێ دێ ژناڤ چیت - پرس بادینی\nHome ئابوورى جیهان سڵایدشۆو هەواڵ ترەمپ: ئابووریا ئیرانێ دێ ژناڤ چیت\nترەمپ: ئابووریا ئیرانێ دێ ژناڤ چیت\nپرس میدیا 10:48:00 PM ئابوورى, جیهان, سڵایدشۆو, هەواڵ,\nبریارە وەزارەتا گەنجینا ئەمریکا ١٨ بەنکێن ئیرانی بکەتە ئامانجا سزایێن واشنتن، ب وی ڕەنگی ژی سیستەمێ دارای ل تەهرانێ ب ئێک جاری ژ کار دکەڤە.\nل گۆڕەی پلانا وەزارەتێ، وی کەرتێ دارای، کو نها ئیران پێ کار دکەت، وەکە گۆڕزەکێ مەزن بو کەرتێ دارایێ وەلاتێ خوە دهژمێرە و سزایێن وێ ژی چەندین بەنکێن وەبەرهێنان و پەرەپێدان و گەشتیاری ب خوەڤە دگریت.\nب گوتنا بەرپرسێن ئەمریکی، سزا دێ لسەر ئیرانێ بەردەوامبن، هەتا وی دەمێ ئیران دەستبەرداری وان پشتەڤانیێن بو گروپێن تیرورستی دکەت، هەڤدەم ئەو رێکارێن ئەمریکا لهەمبەر ئیرانێ بکارتینیت، هەتا هەر وەلاتەک کومپانیەکێ ژی بخوڤە دگریت کو بازرگانیا وێ دگەل ئیرانێ بەردەوام بیت، ب وی ڕەنگی ژی گەهشتن ل بازارێن ئەمریکی و کەرتێ تایبەت ژی دێ بێ بەش بیت.\nڕێکخراوێن دارای یێن جیهانی، چوارچوڤەیەک ژ بوی ئەنجامدانا رێککەفتنا یاسای و لایەنێ ئابووریێن فەرمی و نەفەرمی بخوڤە دگریت و ب هەماهەنگیا کار بو ئاسانکاریا سەرمایێن تایبەت ب وەبەرهێنانێ و پارەدارکرنا بازرگانیێ دکەن.\nتاگەکان # ئابوورى # جیهان # سڵایدشۆو # هەواڵ\nBy پرس میدیا at 10:48:00 PM\nLabels: ئابوورى, جیهان, سڵایدشۆو, هەواڵ\nئابوورى جیهان سڵایدشۆو هەواڵ


کەسایەتییەکی جولەکەیەک نامەیەکی ئاراستەی ئیسماعیل هەنیە کرد – ئیسلامی\nشه‌ممه,14 كانونی یه‌كه‌م 2019\nسه‌ره‌تا/ جیهانی ئیسلامی/کەسایەتییەکی جولەکەیەک نامەیەکی ئاراستەی ئیسماعیل هەنیە کرد\nپێنج شەممە ، ١٨ی یۆلیۆ ٢٠١٩\nڕێزدار ئیسماعیل ھەنیە\nسەرۆکی مەکتەبی سیاسیی حەماس\nبەڕێزم سەید ھەنیە\nخۆشحاڵ بووین بە خوێندنەوەی بەیانی گشتیی بزوتنەوەکەتان، کە دەڵێت “ململانێمان لەگەڵ ئەو داگیرکارەیە کە خاکی داگیرکردووین، پیرۆزیەکانمان لەکەدار دەکات، ململانێمان نییە لەگەڵ ھەموو یەھود لە جیھاندا، وە لەگەڵ یەھویدیەتیش نییە وەک دین، پێشتریش بزوتنەوەکەمان ئیدانەی ئەو کردەوانەی کردووە کە یەھودیی کردووەتە ئامانج لە جێگەی پەرستشیاندا.”\nئێمە زۆر جێگەی پێزانینمانە کە یەھودیەت وەک دین جیادەکەنەوە لە زایۆنیزم وەک بزوتنەوەیەکی قەومی، جالیەی یەھودی لە فەڵەستین ژیاون بە ئاشتی، سەدان ساڵی ڕابردوو لەژێر سایەی ڕێزی ھاوبەش لەگەڵ دراوسێ فەڵەستینییەکانیان، ھەرگیز ھەوڵی ئەوەیان نەداوە کە دەست بگرن بەسەر کەسێک یان ھێرش بکەنە سەری.\nلە ڕێنماییەکانی تەوراتدا ھاتووە کە ئێمە لە مەنفا دەبین، بۆیە پێویستە وەک ھاوڵاتییەکی موتەوازیع بژین لە وڵاتەکانماندا، دوعا بکەین بۆ خۆشگوزەرانیی خەڵک و وڵاتەکانمان.\nبەو جۆرە نزیکەی ٢٠٠٠ ساڵ ژیاون یەھودییەکان، ھەر ئاواش دەخوازین بەردەوامبێت ژیانمان.\nلە ساڵی ١٩٢٩ گەورەی حاخامەکانمان لە شاری قودس حاخام یوسف حاییم زونفلید پەیامێکی بڵاوکردەوە، لە نامەیەکی کراوەدا بە ناوی یەھودییەکانی فەڵەستین دژبە توندوتیژی ئەوانەی تازە ھاتبوونە فەڵەستین و بزوتنەوەی زایۆنیزم.\nجێنشینی دوای گەورە حاخام، بەڕێز حاخام یوسف تسفی دوشینسکی لەبەردەم نەتەوە یەکگرتووەکان لە ١٩٤٧ و بە ناوی کۆمەڵگەی یەھودی ناڕەزایی خۆی بۆ دروستکردنی دەوڵەتێک بۆ یەھودییەکان ڕاگەیاند لەسەر بەشێک لە خاکی فەڵەستین.\nئێمەی یەھودی ئەرسودۆکس ئازارێکی توند دەچێژین بەھۆی داگیرکاریی زایۆنیزمەوە، وە بەھۆی مێژووی دوورودرێژی لە کوشتن و دزی و سەرکوتکردن، بە دڵێکی بەئازار ھاوار دەکەین، “ئەوە نوێنەرایەتیی ئێمە ناکات.”\nڕێژەی زۆری یەھودییە ئەرسودۆکس بەرھەڵستی دەوڵەتی زایۆنی و تەواوی کردەوەکانی دەکات لە تەواوی جیھان و خاکی فەڵەستین، ئەوەیش زانراوە کە ئەوانەیشمان لەسەر خاکی فەڵەستین دەژین بە ھیچ شێوەیەک ئامادەنیین خزمەتی سەربازی بکەن لە سوپای زایۆنیدا، ئێستە لە ھەوڵێکی بەردەوامیشداین بۆ بەرەنگاربوونەوەی ھەوڵەکانی قەوارەی زایۆنی بەوەی کاری سەربازی بکاتە ناچاری و زۆرەملێ لەسەر شوێنکەوتووانمان.\nزۆر بە گەورە و گرنگییەوە پێزانینمان ھەیە کە بزوتنەوەکەتان “حەماس” ھەڵوێستی خۆی ڕوونکردووەتەوە سەبارەت بە بابەتە جیاوازەکان کە بەھۆی ئێش و ئازار و عاتیفەوە ڕوویانداوە، وەک ھەندێ تەعبیری عاتیفی کە ھیچ خزمەت ناکات جگە لە خزمەتی بۆچوونی زایۆنیزمەکان کە بانگەشەی ئەوە دەکەن فەڵەستینییەکان ڕقیان لەھەموو یەھودییەکە، ئەوەیش دەبێتە بەڵگە بەدەست بزوتنەوەی زایۆنیزمەوە کە بڵێن بوونمان لەوێ بۆ پاراستنی ھەموو یەھودییەکانە و ئەوان نوێنەرایەتیی ھەموو یەھودییەکان دەکەن.\nدەمانەوێت ئەم ھەلە بقۆزینەوە بۆئەوەی بۆ دەربڕینی تەواوی پێزانینمان بەرامبەر زمانی “پەیڕەوی نوێی حەماس” کە زۆر باش جیاوازیی کردووە لە نێوان یەھود و زایۆنیزمدا، کە بە دەق دەڵێت، ململانێیان دژبە ھەموو یەھودییەک نییە و بەرامبەر یەھودییەتیش نییە وەک دین.\nلە ڕابردوودا دیداری بەڕێزتان و سەرکردەکانی دیکەی حەماسیشمان کردووە، ھەستمان بە ڕێزی تەواوی ئێوە کرد بەرامبەر بە یەھودییەکان و یەھودییەت وەک دین بە شێوەیەکی ڕاستەوخۆ.\nدوعا و نوێژ دەکەین بۆئەوەی بە زوویی دەوڵەتی زایۆنی ھەڵوەشێتەوە، دوعا دەکەین کە ئەو نەزیفی ڕۆحەی بەرپابووە لە نێوان یەھودی و عەرەب ڕاوەستێت، کە ھیچ پێویست نییە، ئێمە بەردەوام دوعا و نوێژ دەکەین بۆ گەڕانەوەی ئەو ڕۆژانەی کە جارێکیتریش موسڵمان و عەرەب و یەھودی پێکەوە بە ئاشتی بژین وەک ڕابردوو.\nلە کۆتاییدا.. دوعا و نوێژ دەکەین کە وەحی و پەیامی خوای گەورە باڵ بکێشێ بەسەرماندا، کاتێک کە ھەموو پێکەوە خزمەتی مرۆڤایەتی بکەین بە خۆشی و پێکەوەژیان.. ئامین.\nلەگەڵ ڕێز و تەواوی سڵاوماندا\nحاخام یسرائیل دوفید فایس\nفەیسبووک و یوتیوب سانسۆر دەخەنە سەر موسڵمانانی فەلەستین\nزیاتر لە سێ ملیۆن موسڵمانی ئویغور لەلایەن حکومەتی چینەوە دەستگیرکراون\nپەرلەمانتارێکی حزبی دەسەڵاتی هیندستان داوای ڕووخاندنی مزگەوت دەکات\nشوێنکەوتووانی ئیسلام لە ئەمریکا لە هەڵکشانێکی زۆر خێرادایە


پۆلیس هاوڵاتییەک بەتۆمەتی ئەنجامدانی مامەڵەی گوماناوی دەستگیردەکات – شکۆی کوردستان\nدەستپێک/ڕۆژنامە/پۆلیس هاوڵاتییەک بەتۆمەتی ئەنجامدانی مامەڵەی گوماناوی دەستگیردەکات\nپۆلیس هاوڵاتییەک بەتۆمەتی ئەنجامدانی مامەڵەی گوماناوی دەستگیردەکات\nبەڕێوەبەرایەتی پۆلیسی سۆران رایگەیاند، هێزەکانیان لە چۆمان کەسێکیان دەستگیرکردوە کە هاوشێوەی سلێمان هەڵشۆیی، مامەڵەی لەگەڵ خەڵکدا کردوە و “مامەڵەکەی گوماناویی بوە”.\nبەڕێوەبەرایەتی پۆلیسی سۆران لەکۆنگرەیەکی رۆژنامەوانیدا رایگەیاند، “دوێنێ یەکشەممە هاوڵاتییەک بەناوی( ك. ع ) لەلایەن پۆلیسی چۆمانەوە دەستگیرکراوە، بەتۆمەتی ئەنجامدانی مامەڵەی گوماناویی، كە لە سنوری پشدەر ئەنجامیداوە”.\nبەپێی وتەی پۆلیسی سۆران، ئەو کەسە لە تۆڕی کۆمەڵایەتی فەیسبوک بانگەشەی ئەوەی کردوە کە ئۆتۆمبێل و شمەک و کاڵاک لە هاوڵاتیان بۆ ماوەی هەشت هەفتە وەردەگرێت و پاشان زیاتر لە نرخی خۆیان دەداتێ، لەسەرەتاشدا کارەکەی بەنهێنی کردوە و سێ ئۆتۆمبێل و پارچەیەک زەوی و بە بەهای زیاتر لە 10 هەزار دۆلار کارتی مۆبایلی لە هاوڵاتیان وەرگرتوە.\nسلێمان ئیسماعیل سلێمان کە بە “سلێمان هەڵشۆیی” ناسراوە لەماوەی رابردودا ئۆتۆمبێل، دەمانچە، کەلوپەلی دیکەی لە خەڵکی دەڤەری راپەڕین وەرگرتوە و پێی وتون ئامادەیە بەپارەیەکی زیاتر لێیان بکڕێت، بەجۆرێک کاتێک بەهای ئۆتۆمبێلێک 10 هەزار دۆلاربوبێت، ئەو بازرگانە بەقیستی چەند مانگێک و بە 15 هەزار دۆلار لە خاوەنەکەی وەرگرتوە.\nبەڵام مانگی رابردو، شۆڕش ئیسماعیل، وتەبێژی پۆلیسی راپەڕین رایگەیاند، دوای ئەوەی لەلایەن ئاسایشی قەڵادزێ کەسێک دەستگیرکرا دواتر بەهۆی تایبەتمەندی پیشەیی بەبڕیاری دادوەر رەوانەی پۆلیسی قەڵادزێ کرا، بەڕێوەبەرایەتی پۆلیس لەگەڵ دادگا دەستیکرد بە لێکۆڵینەوە، “لەئێستاشدا 20 کەس لەسەر دۆسیەکە بەپێی ماددەی 456 لە یاسای سزادانی عێراقی دەستگیرکراون و لێکۆڵینەوەیان لەگەڵدا دەکرێت”.\nئاماژەی بەوەشکردوە، زیاتر لە 50 هاوڵاتیان لەلایەن پۆلیسەوە سکاڵایان تۆمارکردوە، تا ئێستا زیاتر لە 500 هاوڵاتی ناوی خۆیان نوسیوە بەمەبەستی تۆمارکردنی سکاڵا لەسەر سلێمان هەڵشۆیی کە دەڵێن، پارەیان پێداوە و دواتر سکاڵایان لێوەدەگیرێت.


سلێمانی، ڕاگەیاندنەوەی قەدەغەی هاتووچۆ ناڕەزایەتی لێکەوتەوە – کوردی – RojNews.News\n22/06/2020 - 6:49:42 pm\nدووشەممە, 1 يون 2020 – 15:11 ڕۆژنیوز – سلێمانی\nبە بڕیارێک وەزارەتی ناوخۆی حکومەتی هەرێمی کوردستان، بە هۆی بەرزبوونەوەی ئامارەکانی نەخۆشی ڤایرۆسی کۆرۆنا، لە نێوان هەموو شارەكانی هەرێمی كوردستان لە ٣١-٥-٢٠٢٠ تا ٦-٦-٢٠٢٠ قەدەغەی هاتووچۆی تەواو ڕاگەیاند و بڕیارەکەش لە کاتژمێر ٠٦:٠٠ی ئێوارەی ئەمڕۆوە دەچێتە بواری جێبەجێکردنەوە.\nکەژان حسێن کە شاگردی خواردنگەیەکی کریپ نۆتێلا بوو، سەبارەت بەم بڕیارە نیگەرانی خۆیی دەربڕی و وتی: ژیانی هەموو کەسێک لەم دۆخەدا ناخۆش و پڕ لە مەینەتییە، ئەم کەرەنتینەیەش لە کاتێکدایە کە دۆخی بازاڕ خراپە و حکومەتێکی گونجاویشمان نییە، وەک چۆن مووچە نییە ئەوە کاسپیەکەش نییە، هەموومان ئەرکمان لە سەرشانە.\nدلێر محەمەد، کە شۆفێری پاسە بە هەمان شێوە وتی: ئێمە لەمانگێکدا ١٥ ڕۆژ کاردەکەین، بۆیە شۆفێر هەیە کە بژێوی ژیانی لە سەر ئەم کارەیە و خەتەکەی کرێیە، ڕۆژانەش ٢٠-٣٠یشی دەست دەکەوێت کە مانگانە دەکات نزیکەی ٤٠٠ هەزار و دەبێت کرێی خانو، خەرجی ڕۆژانە و هەمووی لێدابین بکات.\nئەحمەد فاتیح یەکێکی دیکەیە لە کاسبکارەکانی ناو بازاڕ و ڕۆژانە لە دوکانێکی لەفە فرۆشیی کار دەکات، ئەویش وەک زۆرێک لە خەڵک بێزاربوونی خۆیی لەم دۆخە دەربڕی، ئاماژەی بەوەکرد کە بژێوی ژیانیان لە سەر ئەو کارەیە و “نەیکەین خۆ دواتر پارە بە سەرماندا نابارێت”.\nلە پاڵ هەموو پیشەکانی دیکەدا، بەشێکی زۆر لە نانەواخانە و سەمونخانەکان لە ناوجەرگەی بازاڕدایە و بە چەندین کرێکار کاری تێدا دەکات، یەکێک لەو کرێکارانە شوان عەتایە و دەڵێت: ئەم کەرەنتینە زیانێکی زۆری بۆمان هەیە، دوو ڕۆژ کاردەکەین و مانگێک لە ماڵین، بەڕاستی کرێچییەکانیش نازانن لە کوێ کرێی خانوو دابین بکەن و حکومەتیش ڕچاوی هیچ نەکات و ژیان دابین نەکات بۆ خەڵکەکەی ژیان نییە، هەر بە کۆرۆنا بمرین باشترە!.\nرێبەند عەلی-یش کە کاری میوەفرۆشییە، باسی لەوەکرد کە هاوڵاتی کەوتووەتە نێوان دوو ڕێگاوە، ئەگەر کەرەنتینە بکرێت برسی دەبێت و ئەگەر لە دەریشەوە بێت بە نەخۆشی دەمرێت، ڕێگا چارەسەریش، هاوکاریکردنی حکومەتە بۆ خەڵک، ئەویش دەڵێت ناتوانم.\nهەروەها نێچیر خەلیل هاوڵاتییەکە و دەڵێت: ئەم بڕیارە چونکە دووەم جارە، خەڵک نائومێد دەبێت و ناتوانێت باوەڕ بەوە بێنێت کە شتێک لە ئارادایە، بەتایبەت ئێستا کە باسی بێ مووچەیی دەکرێت حکومەت ئەم بڕیارەی دەرکردووە وەک وەڵامێک، لە لایەکی دیکەشەوە ترس هەیە کە وەک وڵاتانی دیکەمان لێبەسەر بێت.


Home›وەرزش›جیهانی›کومان قسەی خۆی لەسەر یاریەکەی ئیبار کرد\nکومان لە کۆنگرەی یاری ئیبار\nسبەی سێشەممە، لە یارییەکانی هەفتەی 16ی لالیگا، یانەی بەرشەلۆنە لە یاریگای کامپ نۆ میوانداری یانەی ئیبار دەکات و یاریەکە لە کاتژمێر 9:15 خولەک ئەنجام دەدرێت.\nکومان راهێنەری یانەی بەرشەلۆنە، لە سەر یاریەکەی سبەی بەشداری لە کۆنگرەیەکی رۆژنامەوانی کردوو وتی:” یانەی ئیبار تیپێکی کێبڕکێکارە، ئێمە هەوڵ دەدەین یارییەکی باش و نموونەیی بکەین وەکوو یارییەکانی تر،دەبێت ئەو بۆشاییانە بدۆزینەوە کاتێک بەرامبەرەکەت هێرش بۆ ئێمە دەهێنن،ئەگەر بە باشی یاری نەکەین، ئەوە یارییەکی قورس دەبێت”.\nلەسەر ئامادەنەبوونی میسی وتی:” ئەو ئامادە نەبوو سبەی یاری بکات،هەر بۆیە دوو رۆژمان پشوو پێدا،دوای یاری ئیبار دەگەڕێتەوە،پزیشک رێنمایی لەسەر ئەوە پێدەدات،ئەو ئازاری هەبووە لە گوزنگیدا،ناتوانێت مەشق بکات،سەیری چاوپێکەوتنەکەی ئەوم نەکردووە،ئەمڕۆ لە راگەیاندنەکانەوە بینیومەو پێموابێت زۆر باش بووە،ئەوەی ئێمە کە دەمانەوێت بیکەین ئەوەیە کە باشترینەکانی میسی دەربخەین و قەناعەتی پێبکەین کە بمێنێتەوە،من دڵخۆشم بەو قسانەی کە ئەو کردی،هێشتا من هەر هەمان راهێنەرم و هەوڵ دەدەم تیپەکە باشتر بکەم و میسیش هێشتا پارچەیەکی سەرەکی تیپەکەیە، ئەگەر ئەم وەرزە باشتربێت من خۆشحاڵ دەبم،پێموانیە پۆچتینۆی راهێنەری نوێی پاریس سانجێرمان ئاسانکاری بۆ گواستنەوەی میسی بکات، ئەو ئایندەی خۆی لەسەر بنامەی راهێنەرێک یان یانەیەک دیاری ناکات”.\nلە بەردەوامی لێدوانەکانی وتی:”پشووی یاریزانەکان بۆ 4 رۆژ بێکێشەیە،ئەگەر کێشەیەکم بینی پشووم بە یاریزانەکان نەدەدا،هەندێک جار مرۆڤ دەبێت جیاکاری بکات، دیمبلیش ناوی لە لیستەکە دەبێت،ئامادەنەبوونی میسی زیانێکی گەورەیە بۆ ئێمە، بە دڵنیاییەوە یاریزانێکی گەورەمان لە دەستداوە،سبەی یاریزانی ترمان هەیە و لە شوێنی ئەو یاری دەکەن، بە هیوام کە کاریگەربن و بۆ گریزمانیش سبەی چاوەڕوانی دەکەین بزانین کاریگەری خۆی دەبێت”.


دابڕانە بێ پسانەوەکانی ”کۆمەڵە و دیموکرات” رەوتی پێکهێنانی بەرەیان ئاڵۆزتر کردوە.\nسازدانی: زاگرۆس پۆست\nلە ماوەی رابردوو ژمارەیەك هەڵسوڕاوی سیاسی‌و مەدەنی لە بەیاننامەیەكدا داوایان لە حیزبەكانی رۆژهەڵاتی كوردستان كرد تا بۆ پێكهێنانی بەرەیەكی یەكگرتوو هەوڵەكانیان بخەنە گەڕ. یەكێك لە واژۆكارانی ئەو بەیاننامەیە نووسەر و روناكبیر “د. كامەران ئەمین ئاوە” یە. زاگرۆس پۆست بە پێویستی زانی سەبارەت بە پرسی پێكنەهاتنی بەرە‌و گرنگی ئەم پرسە ئەم دیمانەیە لەگەڵ د. كامەران ساز بكات.\nزاگرۆس پۆست: كاریگەرییەكان لە بوون یاخود نەبوونی بەرەیەك بۆ كاری هاوبەشی حیزبەكانی رۆژهەڵاتی كوردستان لە بارودۆخی ئێستای كوردستان و ناوچەكە چۆن دەبینیت؟\nد. كامەران: بە پێی ئەو ئاڵوگۆڕانەی کە بە خێراییەکی بێ وێنە لە یەک دوو ساڵی ڕابردوو لە ناوچەی ڕۆژهەڵاتی ناوەڕاست و بە تایبەتیی پاش هێرشی داعش بۆ باشور و ڕۆژئاوای کوردستان و بەرەنگاریی بێ وێنەی کوردەکانی ئەو دوو بەشەو هاوکاریی و پشتیوانی کوردەکانی بەشەکانی دیکەی کوردستان لەم ڕەوتەدا کراوە، هەروەها سەرکەوتنی ئەم دواییەی ها. د. پ لە هەڵبژاردنی پەرلەمانی تورکییە، بە جێهانی بوونی کێشەی کورد و ڕەنگدانەوەی ڕەچاونەکراوی خەباتی گەڵی کورد لە میدیاو بیروڕای گشتیی، دەوڵەتەکان و پەرلمانی ئەورووپا و ئەمریکا و بووژانەوەو بەرزبوونەوەی هەستی نەتەوایەتیی لە ڕۆژهەڵاتی کوردستان، پێداویستیی پێکهێنانی بەرەی یەکگرتووی هێزەکانی سیاسیی و مەدەنیی ڕۆژهەڵاتی کوردستان زۆرتر لە هەر کاتێکی دیکە وەکو ئەرکێکی گرینگ خۆێ دەنوێنێ. ئەگەر ئێمە سەیری کاردانەوەی هێرشی داعش بۆ کوردستان و خۆپیشاندانەکان و پشتیوانی بێ وێنەی ماددی و مەعنەویی کوردەکانی نیوخۆی وڵات لە ئیلامەوە هەتا کوردەکانی دانیشتووی تاران، هەروەها شەپۆڵی بەردەوامی لەسێدارەدانی کوردەکان و خۆپیشاندانی خوێناویی مانگی بانەمەڕی ئەمساڵی شاری مهاباد و گیانبەختکردنی تەلاج و گیرانی دەیان ڕۆڵەی ئازادیخوازی ڕۆژهەڵاتیی بکەێن، دەبینین هەست‌و ئاگایی نەتەوەیی لە ئاستێکی فرە بەرزەو پێویستە بۆ بە هێزکردن و پەرەسەندنی ئەم هەست و جوڵانەوەیە هێزەکانی ڕۆژهەڵاتی کوردستان لە پێناوی بەرژەوەندیی نەتەوەییدا هەنگاوی پێویست بۆ پێکهێننانی بەرە یاخود هەرچەشنە هاوپێمانییەک هەڵێنن و لە سەر خاڵە هاوبەشەکانیان کە کەمیش نین یەک کەون و هێزەکانیان بخەنە پاڵ یەکتر. بێگوومان پێکهاتنی هەرچەشنە بەرەیەکی بەرفراوان نە تەنیا کاریگەرییەکی بەرچاوی لە ئاستی بزوتنەوەی ڕزگاریخوازی گەڵی کورد لە ڕۆژهەڵات دەبێ، بەڵکوو دەتوانێ کاردانەوەی ئەرێنیشی لە گشت کوردستان و جیهان ببێ و بە یەکدەنگی و بە هەبوونی پلاتفۆرمێکی هاوبەش سەرنجی زۆربەی وڵاتانی ئەورووپی و ئەمریکا بۆ کێشەی کورد لە ئێران ڕابکێشێ. تا کاتێک هێزەکانی ئێمە ئاوا لەیەک دابڕاو و دوور بن و ئامادەی هاوکاریی پێکەوە نەبن، نابێ چاوەڕێ ئەوەی بین کە نەتەنیا لە ئاستیی جیهانی بەڵکوو لە چوارچێوەی هەرێمی کوردستان و هەڵسوکەوتی ئەوان و و هێزو لایەنەکانی باشور و باکوور کە بە پێێ بەرژەوەندیی خۆیان پێوەندیی ڕاستەوخۆیان لەگەڵ حکومەتی ئیسڵامی ئێران هەیە بایەخێکی شیاو و ئەوتۆ بە کێشەی کورد لە ڕۆژهەڵاتی کوردستان بدەن. بە داخەوە ئێمە لەم یەک دوو ساڵی ڕابروودا زۆرجار شاهیدی سوکایەتیکردنی بەشێک لە ڕێبەران‌و میدیای کوردیی لە باشوری کوردستان بە حیزب و جوڵانەوەی کوردی ڕۆژهەڵات بووین تا ئەو ڕادەیەی کە، کاتێک لە زۆرینەی شارەکانی ڕۆژهەڵاتی کوردستان خەڵکی کورد بە چەشنێکی جەماوەریی لەسەر شەقامەکان بوون و دەکەوتنە بەر زەبر و هێرشی هێزەکانی سەرکوتکەری حکومەتی ئیسڵامی و سەرەرای تەواوی بەربەستەکانی دەسەڵاتداران و سەرکوتکەرانی حکومەتی تاران یارمەتیی بەرچاویان بۆ قوربانییەکانی شەنگال‌و کۆبانی کۆدەکردەوە، لە کاتێکدا مانگ نەبووە ئێمە شاهیدی شەپۆڵی لەسێدارەدان و گرتنی ڕۆڵەکانی کورد نەبین، لەسەر شاشەی تلەویزیۆن باسیان لە نەبوونی بزوتنەوەی کورد لەو بەشەی کوردستان دەکرد. ئەم چەشنە هەڵسوکەوتانە کاریگەرییەکی نەرێنیی لە نێوبیروڕای گشتیی باشور و ڕۆژهەڵاتی کوردستان بووە و دەبێ و ئەمەش بەشێکی دەگەرێتەوە سەر ئەوەی کە ئێمە یەکگرتوو نین و زۆرتر لەوەی کە سەرقاڵی ڕێکخستنی هێز و توانایی خۆمان بۆ خەباتی دژ بە حکومەتی ئیسڵامی ئێران بین، سەرقاڵی تاوانبارکردن یەکترو دابڕان و دوورکەوتنەوە لەیەکترین.\n- پێکهێنانی هەرچەشنە بەرەیەک دەبێتە هۆی بە هێزترکردنی هەستی نەتەوایەتی‌و بەرزکردنەوەی ئاستی خەباتی گەڵی کورد لە ڕۆژهەڵاتی کوردستان و یاریدەدری ماددی و مەعنوویی بە بزوتنەوەی مەدەنیی‌و سیاسیی کوردەکانی نێوخۆی وڵات دەدا.\n- پێکهێنانی بەرە دەبێتە هۆی ڕاهاتن و کارامەیی حیزب و کەسایەتییەکانی ئێمە لە کاری هاوبەش، خۆڕێکخستن و ئامادەکردنی ئێمە وەکو هێزێکی یەکگرتوو لەبەرامبەر هەرچەشنە ئاڵوگۆڕی لەنەکاو لە ئێران، هەبوونی هەڵوێستی هاوبەش لە بەرامبەر تاران بۆ وەدی هێنانی ماڤی خۆچارەنوووسی کوردو بەرگریی لە هەر چەشنە ناکۆکیی، چەندبەرکیی و تەنانەت شەرێ ناوخۆیی کە دەتوانن هۆی لاوازکردنی بەرەی کورد و بە هێزکردنی هێزەکانی دژبە کورد بن.\n- پێکهێنانی بەرە دەبێتە هۆی قورسایەتیی حیزب و کەسایەتییەکانی ڕۆژهەڵاتی کوردستان لەهەر چەشنە ئێتلاف و هاوپەیمانییەک لەگەڵ ئوپۆزیسیۆنی ئێرانی لە دەرەوەی وڵات، هەروەها لە پەیوەندیی لەگەڵ بەشەکانی دیکەی کوردستان و بە تایبەتیی لە ڕەوتی پێکهێنانی کۆنگرەی نەتەوەیی کورد و... هتد.\n- پێکهێنانی بەرە پێشگیریی لە سەرکەوتنی پیڵانەکانی حکومەتی ئیسڵامی بۆ دووبەرەکی خستن لە نێو حیزبەکانی کوردستانی دەکات و کاتێک پێویست بە هەر چەشنە دانیشتن و دانووستانێک لەگەڵ هەر حکومەتێک بۆ وەدی هێنانی ویستەکانی گەڵی کورد لە ئێران بێ، کوردی ڕۆژهەڵات بە یەکدەنگی و پلاتفۆرمی هاوبەش دەتوانێ ڕۆڵێکی بەرچاو لەم ڕەوتەدا بگێرێ.\n- لە ئاستی جیهانیشدا بەرەی یەکگرتووی کوردی ڕۆژهەڵات بە پێکهێنانی لۆبی یا هەرچەشنە نوێنەرایەتییەک لە دەرەی وڵات دەتوانێ ڕۆڵێکی بەرچاو بۆ وەدەسهێنانی پشتیوانی ماددی و مەعنوویی دەوڵەتەکان و بیرو رای گشتیی و... هتد بگێرێ.\nزاگرۆس پۆست: دروستكردنی بەرە لەناو حیزبەكانی رۆژهەڵات بابەتێكی تازە نیە‌و سەرەڕای هەوڵ‌و دروشمێكی زۆر تا ئێستا هەر لەچوارچێوەی ئەو دروشمانەدا ماوەتەوە‌و بەكردار دەرنەهاتووە. هۆكارەكەی لەچیدا دەبینن؟\nد. كامەران: لەوەدەچێ پێکنەهاتنی بەرە دوو هۆکاری سەرەکیی بێ:\nیەکەم. نزمبونی فەرهەنگی کاری هاوبەشیی لە نێو هێزەکانی کوردستانی بە تایبەتیی و هێزەکانی ئێرانی بە گشتیی. ئەگەر ئێمە ئاوڕێک لە مێژووی خۆمان لە چوارچێوەی ئێراندا بدەینەوە، دەبینین نە تەنیا لە نێو ئێمەی کورددا، بەڵکوو لە ئاستی ئێرانیشدا فەرهەنگی کاری هاوبەشیی لە نێو هیزە سیاسییەکاندا لە ئاستێکی زۆر نزمدایە. لە سەرەتای دەیەی ٢٠ی هەتاویی سەدەی پێشووە هەتا ئێستا چەند بە نێو بەرەیەکی ئێرانی پێکهاتووە کە زۆرتر لە ئاستی نووسینی ڕێکەوتننامە بووە یان بە هۆی هێژمۆنی لایەنێک، قەتیس ماوەتەوە و ڕەنگدانەوەیەکی بە هێزی لە ژیانی سیاسیی خەڵکی ئێران لە نێوخۆ و دەرەوەی وڵات نەبووە، بۆ وێنە دەتوانین ئاماژە بە “بەرەی یەکگرتووی حیزبە پێشکەوتنخوازەکانی ئێران” لەساڵی ١٣٢٥ی هەتاویی لە نێوان حیزبی ئێران، حیزبی توودەی ئێران، حیزبی دیموکراتی کوردستان، فرقەی دیموکراتی ئازەربایجان، حیزبی سوسیالیست و حیزبی جەنگەڵ; پێکهاتنی “شورای میللی و مقاومەت” (١٣٦٠ی هەتاویی) کە بە هۆی پاوانخوازیی موجاهیدین زۆرتر لەوەی کە بەرەیەک بێ، ڕێکخراوەی سیاسیی ئەوان لە دەرەوەی وڵات بۆ کارو باری دیپلماسی و هتد… یان بووە، هەروەها “کۆنگرەی نەتەوەکانی ئێران”(١٣٨٤ی هەتاویی) و “سازمانی کۆماریخوازەکانی ئێران” (١٣٩٠هەتاویی) بکەین. ئەم حاڵەتە لە نێو حیزبە ڕۆژهەڵاتییەکاندا لەوەش لاوازترە. بۆ وێنە”شاندی نوێنەرایەتیی گەڵی کورد” (١٣٥٨ی هەتاویی) بە هۆی ناتەبایی هێزەکانی پێکهێنەری نەیتوانی بنەمایەک بۆ نزیک‌کردنەوەی هێزە سیاسییەکانی کوردستان بێ. ڕێکەوتنی “حیزبی دیموکراتی کوردستانی ئێران و کۆمەڵەی شۆرشگێری زەحمەتکێشانی کوردستانی ئێران”یش(١٣٩١ی هەتاویی) نە تەنیا نەبوو بە بناغەیەک بۆ نزیککردنەوەی هێزەکانی دیکەی سیاسیی کوردستان، بەڵکوو نەیتوانی ئەو ئەرکانەی کە بۆخۆی دیاریی کردبوو بە جێی بێنێ و کار و چاڵاکییەکانی لە چوارچێوەی نووسینی یەک دوو بەیاننامە و دانیشتن و سەردانی ئەم دوو حیزبە لە بنکەکانی یەکتر قەتیس مایەوە.\nدووهەم. دابڕانە بێ پسانەوەکانی ”کۆمەڵە و دیموکرات” لە دوو سێ دەیەی ڕابردوو و پێکهاتنی چەندین ڕێکخراوە بە ناوی هاوریز، دەرکردن و جیابوونەوە و بێ متمانەیی بەشێکی زۆر لە کادر و ئەندامەکانی ئەم ڕێکخراوانە، ڕەوتی نزیکبوونەوەی هێزەکانی کوردستانی و پێکهێنانی بەرەیان ئاڵۆزتر کردوە. کاتێک ئەم هێزانە لە نێوخۆیاندا تووشی قەیرانی ڕێکخراوەیی و ئیدئۆلۆژیی بن و بەشێکیان نەیانەوێ تەنانەت هەبوون و ناوی یەکتر بە فەرمی پێناسە بکەن، بێگوومان بۆیان ئاسان نییە کە هەنگاوی پێویست بۆ لەیەک نزیکبوونەوە هەڵێنن. لێرەدایە کە بەرژەوەندیی نەتەوەیی قوربانیی بەرژوەندیی و پاوانخوازیی حیزبیی یاخود تاکەکەسیی دەبێ. ئەمەش کاریگەریی نەرێنیی لەسەر ئەم ڕەوتە داناوە و دایدەنێ، هەرچەند بەشێک لەم ڕێکخراوانە بە ڕەواڵەت باسی یەکگرتن و هتد .. دەکەن بەڵام لە کردەوەدا بە هۆی ناتەبایی نێوخۆێی بەربەستێکن لە ڕەوتی پێکهاتنی بەرە یان هەر چەشنە هاوپێمانییەک.\nزاگرۆس پۆست: ئیئتلاف یان هاوپەیمانی دوو حیزبی رۆژهەڵات، بۆ نمونە ئەمەی ئێستا لە نێوان حیزبی دیموكراتی كوردستانی ئێران‌و كۆمەڵەی شۆڕشگێڕی زەحمەتكێشانی كوردستاندا هەیە، چ كاریگەرییەكی نەگەتیڤ یا خود پۆزەتیڤی هەیە؟ ئایا رێگاخۆشەكەرە بۆ پێكهێنانی بەرە یاكوو لەمپەرێك لەبەردەم دروستكردنی بەرە یان چەترێكی هاوبەش بۆ كاری هاوبەشی حیزبەكان؟\nد. كامەران: بە داخەوە ئەم ڕێکەوتنە نە تەنیا نەیتوانی ببێتە ڕێخۆشکەرێک بۆ پێکهێنانی بەرەیەکی یەکگرتوو، بەڵکوو تا رادەیەکی زۆر بوو بە هۆی دڕدۆنگی و دوورکردنەوەی زۆرتری هێزەکان لە یەکتر. ئەم ڕێکەوتنە لە ڵایەن زۆربەی ڕێکخراوە کوردستانییەکان و تەنانەت دۆستانی ئێرانی خۆشیان پێشوازیی لێ‌نەکرا و کەوتە بەرهێڕشی پان‌ئیرانیستەکانی ئێرانی بە بیڕوباوەڕی جۆڕاوجۆڕەوە، تا ئەو ڕادەیە کە ئەوانیان بە خەیانەت بە بەرژوەندیی و تەواویەتیی ئەرزیی ئێران و جیاییخوازیش تاوانبارکرد. زۆربەی حیزبەکانی ڕۆژهەڵاتی کوردستان پێیان وابوو کە ئەم دوو باڵەی کۆمەڵە و دیموکرات دەیانەوی ڕوو بە هێزەکانی ئێرانیی خۆیان وەکو نوێنەری سەرەکیی و ڕاستەقینەی ڕۆژهەڵاتی کوردستان بناسێنن و حیزبەکانی دیکە بخەنە پەراوێزەوە. ئەمەش نەیدەتوانی لە لایەن ئەوانەوە پێشوازیی لێ بکرێ. لە لایەکی دیکەوە بە هۆی فرە حیزبی بوونی ڕۆژهەڵاتی کوردستان و بە تایبەتیی بە هۆی هەبوونی چەندین ڕێکخراوە بە نێوی کۆمەڵە و دیموکرات لەوەناچێ نە تەنیا هێزەکانی کوردستانی بەڵکوو ئێرانی و کۆمەڵانی خەڵک لەو باوەرە بن کە ئەم دوو حیزبە بە تەنیایی دەتوانن نوێنەری بزوتنەوەی کوردی ڕۆژهەڵات بن. ئەم دوو ڕیکخراوەیەوە سەرەرای واژووکردنی ئەم ڕێکەوتنامەیە تا ئێستا کارێکی جیددی هاوبەشیان لە ئاستی نێوخۆیی و دەرەکی نەکردوە و زۆرتر سەرقاڵی کێشەکانی نێوخۆیی بوون. لەم حاڵەتەدا لەوەناچێ ئەم ڕێکەوتنە وەکو هەنگاوێکی سەرکەوتوو پێناسە بکرێ یاخود توانیبێ چەترێک بێ بۆ نزیک‌کردنەوەی هێزەکانی دیکەی ڕۆژهەڵاتی کوردستان.\nزاگرۆس پۆست: وەك ئەزمونی باشوری كوردستان دەڵێت، دروستبوونی بەرە لەم بەشەی كوردستان بەبێ رێكەوتنی پارتی‌و یەكێتی وەك دوو حیزبی سەرەكی باشور دروست نەدەبوو، پێتوایە ئەم ئەزمونە دەبێت لە رۆژهەڵاتی كوردستانیش دووپات بێتەوە؟ ئەگەر وایە ئەو دوو لایەنە كێن؟\nد. كامەران: پێش هەموو شتێک ئێمە دەبێ ئەم ڕاستییە لەبەرچاو بگرین کە ڕۆژهەڵاتی کوردستان بە بەراوەرد لەگەڵ باشوری کوردستان لەباری ئابووریی، کۆمەڵایەتیی، فەرهەنگیی و سیاسیی لە ئاستێکی دیکەدایە و سیستێمی خێڵەکی لەمێژە بە مێژوو سپاردراوەو گۆڕەپانی مڵملانی دوو بنەماڵە یاخود خێڵ نییە، کە وابوو لەوەناچێ کە ئەزموونی باشور بتوانێ وانەیەک بۆ ئێمە لە ڕەوتی پێکهێنانی بەرە بێ. لەلایەکی دیکەوە لەم قۆناخەدا من پێم وانی‌یە ئێمە وەکو باشوری کوردستان دوو حیزبی سەرەکیمان لە ڕۆژهەڵاتی کوردستان بێ. هەروەکو پێشتریش ئاماژەم کرد ڕۆژهەڵاتی کوردستان بۆتە کۆمەڵگایەکی فرە حیزبی و قۆناخی یەک یان دوو حیزبی لەمێژە تێپەرکردووە، لە لایەکی دیکەش ئێمە ئەمرۆ دوو حیزبی دیموکرات و پێنج کۆمەڵەمان هەیە. کام یەک لە دیموکراتەکان یاخود کۆمەڵەکان دەتوانن بیسەڵمێنن کە هێزی سەرەکیی ڕۆژهەڵاتی کوردستانن؟ پێوەریان بۆ سەڵماندنی ئەم مەسەلەیە چێ‌یە؟ ئایا بە پێی مێژووی ڕابردوو دەکرێ ڕاستییەکانی ئەمرۆی کۆمەڵگای ڕۆژهەڵاتی کوردستان و ئاڵوگۆڕەکانی نیو ئەم دوو حیزبە و سەرهەڵدانی حیزب و ڕێکخراوەکانی مەدەنی - فەرهەنگی دیکە لە نێوخۆو دەرەوەی ڕۆژهەڵاتی کوردستان پشت گوێ بخرێ؟! بەڵام سەرەرای ئەوەش ناکرێ ئێمە ئەو ڕاستییە لەبەرچاو نەگرین کە هیچ بەرەیەک لە ڕۆژهەڵاتی کوردستان بێ بەشداری دیموکرات و کۆمەڵەکان ناتوانێ پێک بێ یاخود کاریگەریی لە ژیانی سیاسیی گەڵی کورد بێ. ئەم دوو ڕەوتە سەرەڕای تەواوی ئاڵوگۆڕەکانی سیاسیی و ڕێکخراوەییان لە دوو دەیەی رابردوودا، ئێستاش بەشێکی بە هێز لە بیرو ڕەوانی کۆمەڵگای ڕۆژهەڵاتن و کاریگەریی چارە‌نووس سازیان لە داهاتووی ژیانی سیاسیی کورد دەبێ.\nزاگرۆس پۆست: رۆڵ و ئەرکی روناکبیران و هەڵسوڕاوانی سیاسی سەربەخۆ لەم پرسەدا چۆن دەبینن. ئایا ئەو توێژە دەتوانن رۆڵی ئەهرومی فشار بگێڕن بۆ پێکێنانی بەرە؟\nد. كامەران: زۆربەی ڕوناکبیران‌و هەڵسوڕاوانی سیاسیی سەربەخۆ، چ لە نێوخۆی وڵات و چ لە تاراوگەدا بەدڵسۆزیی و بەرپرسایەتییەوە دەرواننە ئەم مەسەلەیە. هر وەکو بۆخۆشتان ئاگادارن لەم دواییانەدا داواکارییەک لە لایەن ٨٠ کەس لە هەڵسوڕاوانی سەربەخۆی سیاسیی - مەدەنیی ئاراستەی حیزبەکانی ڕۆژهەڵاتی کوردستان کرا و بە خۆشییەوە ڕەنگدانەوەیەکی باشی کە سەر ماڵپەرەکانی بەشێک لەم حیزبانە بوو و بە چەشنی جوراوجۆر پێشوازیی لێکرا. بەڵام ئەمە هەنگاوێکی سەرەتاییە و پێویستە کەسایەتیە سەربەخۆکان هەوڵی خۆیان بە چەشنی جۆراوجۆر بۆ هاندانی حیزبەکان بۆ پیکهێنانی بەرەو کاری هاوبەش بدەن.\nبێگوومان بە هۆی ئەو خاڵانی کە پێشتر باس کران ئەمە کارێکی هاسان نییە، بەڵام بەرپرسایەتی و بەرژوەندیی نەتەوەیی ئەو پێداویستییە دەخاتە بەر تەواوی حیزب و کەسایەتییە سەربەخۆکان. ئەمرۆ بە پێی گەشەسەندنی زانست و تێکنیک; هەبوونی تڵەویزیۆنەکانی کوردستانی، تۆری ئینتێرنێت و ماڵپەری جواروجۆر و تۆری فەیس‌بووک و هتد … پێوندیی‌گرتن لەگەڵ یەکتر زۆر هاسانتر بۆتەوە و دەکرێ بە نووسینی بابەتی جۆڕاوجۆر، گرتنی سمینار و کۆبوونەوە و بڵاوکردنیان لە سەر تۆری ئێنتێرنێت و تلەویزیۆنەکان گوشار بخرێتە سەر حیزبەکان، بەڵام کاردانەوەی ئەم کارە دەگەرێتەوە سەر ئەوەی کە حیزبەکانی ڕۆژهەڵاتی کوردستان تا چ ڕادەیەک ڕێز لە ویستی کۆمەڵانی خەڵک و کەسایەتییەکانی دەگرن و بایەخ بە بیروڕای ئەوان دەدەن.\n* د. كامەران ئەمین ئاوە: لە ساڵی ١٣٤٢ هەتاویی لە شاری بۆکان لە دایک بووە، تا پلەی دوازدەی لە شارەکانی بۆکان و تەورێز خوێندووە و لە ساڵی ١٣٧٤هەتاویی دیپڵۆمی پزیشکیی لە مینسک پایتەختی بڵاروس وەرگرتووە. د. كامەران ئێستا لە ئاڵمان کاری پزیشکیی دەکا و پسپۆری نەخۆشییەکانی هەناوە. هەروەها لە بواری پزیشکیی و سیاسیی - کۆمەڵایەتییدا چەندین کتێب و بابەتی جواروجۆری بە کوردیی و فارسیی نووسیوە یاخود وەریگێڕاوە.


هەواڵ / کوردستان :: 18/01/2019 :: 54902 جار بینراوە\nعەبدولمەهدی لەبارەی بڕینی مووچەی فەرمانبەرانی هەرێمەوە هاتەدەنگ\nخشتەیەکی نوێ بۆ دابەشکردنی مووچە رادەگەیەنرێت\nبڕیارێک بۆ دابەشکردنی مووچەی رۆژی شەممە دەرکرا\nپه‌رله‌مانتارێكى كورد ئاشكرایده‌كات: له بودجه‌ى گشتى فیدراڵى ساڵى دارایى 2019، موچه‌ى فه‌رمانبه‌ران و هێزه‌كانى پێشمه‌رگه‌ى هه‌رێمى كوردستان مسۆگه‌ركراوه و به‌شه‌بودجه‌ى هه‌رێمیش زیادده‌كات.\nغاندى محه‌مه‌د، په‌رله‌مانتارى كورد له په‌رله‌مانى عێراق ئه‌مڕۆ هه‌ینى 18ى كانونى دووه‌م به دواڕۆژى راگه‌یاند: گفتوگۆكان له‌سه‌ر پڕۆژه‌یاساى بودجه به‌ره‌وپێشچوونى باشى به‌خۆیه‌وه بینیوه، چاوه‌ڕوانده‌كرێت له كۆتایى هه‌فته‌ى داهاتوودا پڕۆژه‌یاساكه ته‌واو ببێت.\nئه‌و په‌رله‌مانتاره روونیشیكرده‌وه: له بودجه‌دا موچه‌ى فه‌رمانبه‌ران و هێزى پێشمه‌رگه دابینكراوه، ئه‌گه‌ر حكومه‌تى هه‌رێم نه‌وت هه‌نارده‌ش نه‌كات، ئه‌و بڕه پاره‌یه‌ى بۆ موچه‌ى فه‌رمانبه‌ران و پێشمه‌رگه دابینكراوه، حكومه‌تى ناوه‌ندى هه‌ر ده‌ینێرێت.\nسه‌باره‌ت به به‌شه بودجه‌ى هه‌رێمى كوردستان غاندى محه‌مه‌د ئاشكراشیكرد: هه‌رێم له ته‌رخانكردنى پاره‌ى په‌ره‌پێدانى هه‌رێمه‌كاندا پاره‌ى بۆ زیادده‌كرێت، چونکه پێشتر په‌ره‌پێدانى هه‌رێمه‌كان ته‌نها دوو ترلیۆن دینارى بۆ ته‌رخانكرابوو، به‌ڵام ئێستا نزیكه‌ى پێنج ترلیۆن دینارى بۆ ته‌رخانكراوه، له‌و پاره‌یه‌ش به‌شى پارێزگاكانى هه‌رێمیشى تیادایه.


بەوێنە، لە ڕووداوێكی هاتووچۆی مەترسیداردا سێ پێشمەرگە برینداربوون - تۆڕی میدیایی خەڵک\nلە ڕووداوێكی هاتووچۆی مەترسیداردا لەسەر ڕێگەی زریان – دەربەندیخان لە نزیك پارێزگەی سلێمانی، سێ پێشمەرگە برینداربوون.\nبەپێی زانیارییەكان، ئەمڕۆ چوار شەممە لە ڕووداوێكی وەرگەڕانی ئۆتۆمبێلێكی جۆری (فۆرد مۆسیان) لەسەر ڕێگەی زریان- دەربەندیخان، شۆفێرێك و دوو سەرنشین بە سەختی بەرینداربوون.\nبەگوێرەی هەواڵ، بریندارەكان سەر بە هێزەكانی پێشمەرگەن و دانیشتووی ناحیەی جەلەولان و ڕووداوەكەش لەكاتێكدابووە كە واجبیان تەواوكردووە و لە ڕێگەی گەڕانەوەدابوون بۆ مالەكانیان.


مام جەلال لە کۆتایی نەوەدەکان و سەرەتای دوو هەزاردا ماوەیەك خۆی ناونابوو "سەرۆکی هەرێم"، ڕاستە پارتی بەم ناو و خۆناساندنە زۆر سەغڵەت بوون، بەڵام لە گەشتێکی ئەوروپایدا نێچیرڤان بارزانی لێی ئەپرسن: ڕاستە مام جەلال بووە بە سەرۆکی هەرێم؟\nئەویش لە وەڵامدا بەپێکەنینێکی گاڵتەئامێزەوە ئەڵێ: هەتا ژنێکی بارزانیش مابێت لەکوردستاندا کەس سەرۆکی هەرێم نابێت!\nئەم ڕستە خەبەرییەی نێچیر کە تا ئێستا بەڕاست گەڕاوە، لە بەهێزیی پارتی و لێوەشاوەیی ماڵی بارزانییەوە نەهاتووە، تەنانەت بۆ خۆم ئیمانم بەو ڕایەش نیە کە پێیان وایە ئەم خێزانە بە پاڵپشتیی دەرەکیی مابێتنەوە، بەڵکو ئەم تەنەبوئەی نێچیرڤان سەرچاوەکەی هیچ لەباردا نەبوویی ڕکابەرەکانیانە!\nئێوە بڵێن خەڵکی کوردستان دە دوانزە پارتیمان بۆچیە؟! ئەگەر هەمووتان کۆتاجار ئەبنەوە بە مەسینەهەڵگری پارتی و ماڵباتی بارزانیی، کەواتە حیزبایەتی بۆ ئەکەن؟ هەر پارتی تاقانە و سەرچڵ با بۆ خۆیان کولفیکول بن!\nخەڵکی بزانن سیاسەتکردن لە مەڵبەندەکان و مەکۆکان و دەڤەرەکان دواجار ئەچنەوە بە پرسگەی (لق)ـەکاندا گوزەر ئەکەن، کەواتە بۆچی سەری خۆیان بە منێکەوە بئێشێنن، بۆچی خۆیان ڕاستەوخۆ نەچن بۆ لق؟!\nئەم هەموو ناو و تایتڵە چیە، بۆچی هەموو دیوارەکان ناڕوخێنن کە مادام کەس لە نەسلی(بارزانی) ڕەسەنتر و عاقڵتر نیە!\nئێوە شەرم ناتانگرێت کە کاروان ساڵەح و محەمەد حاجی و ڕێباز حەملان و مەسعود حەیدەرتان پێ جاش و خۆفرۆش بوو، کەچی ئێستا خۆتان نوقڵانەی سەرکەوتن بۆ "مەسرور بارزانی" لێئەدەن؟!\nدەی خۆ ئەوانیش هەر ئەوەیان وت!\nبگرە ئەوان باسی باوکیان کرد، ئێستا ئێوە بڕیارەکەی مەکتەبی سیاسیی، لای خۆیان تایپ نەکراوە، ئێوە لێرەوە خەتمتان کرد و شەیپوری سەرکەوتن لە ئەو و پاڵپشتیی لە ئێوەتان بۆ لێداوە!\nئێ نێچیر بۆچی "دەوڵەتمەدار" نەبێت کە ۲٠ساڵ لەمەوبەر ئەم قسەیەی کردووە و تا ئێستا کەس نەیتوانیوە تێیانپەڕێنێت؟!\nمەسرور بۆچی پشتئەستوور نەبێت کە هێشتا هەواڵەکە تەحریر نەکراوە، سەعدی پیرە پیرۆزبایی لێ بکات؟!\nپارتی هێزێکە لەلای هەموو حیزبەکانی دەرەوەی خۆی، حیزبێکی خێڵەکیی و فیوداڵە، ماڵباتی بارزانییش پاتاڵ و نەخوێندەوارن، بەڵام کەدێتە سەر زەمینەی واقیع، ئەوە ئەو و ئەوەش ئەوانیتر!\nپارتی هێزێکی فشەڵ و بێ ناوەڕۆکە، بەرگەی ململانێی ڕاستەقینە ناگرێت، لەبەغدا چونکە بەجدیی ململانێی کرا، فڕێ درایە گۆشەیەکی بێزراوەوە، بەڵام لە کوردستان کاتێك کە ڕکابەرەکانت شەڕیان بێت لەسەر "جێگر" کەواتە "سەرۆك" یەکلایە بۆ تۆ، هەموو بژاردەکان بەدەم تۆوە پێئەکەنن!\nئاسۆکانی پێکهێنانی حکومەت و تەسویقی کاراکردنەوەی (دامەزراوەی سەرۆکایەتی هەرێم) و هێشتنەوەی ئەو پۆستە لە دەرگانەی ماڵی بارزانیدا، گەڕانەوە و پاشەکشەیەکی ترسناکە و بەفیڕۆدانی ڕەنج و ماندووبوونی خەڵکی ئازادیخوازە تا ئاستی مایەپوچیی، مێژوو ئەم ناپاکییە بە خەتێکی بارز بۆ ئەنجامدەران و سەودا و مامەڵەکارانی ئەنووسێت.


سەرۆكی حكومەتی هەرێم پەیامێك بەبۆنەی ساڵیادی ئەنفالكردنی بارزانییەكان بڵاودەكاتەوە و دەڵێت، ئەركێکی ئەخلاقی و یاسایی حكومەتی عێراقە، قەرەبووی کەسوکاری قوربانیان و زیانلێکەوتووانی هەمووی ئەو تاوانانە بکاتەوە.\nمەسرور بارزانی، سەرۆکی حکومەتی هەرێمی کوردستان پەیامێكی بەبۆنەی ساڵیادی ئەنفاڵكردنی بارزانییەكان بڵاوكردەوە و دەڵێت، “بەڕێز و شکۆوە یادی قوربانیانی یەکێک لە دڕندانەترین و گەورەترین تاوانەکانی ڕژێمی پێشووی عێراق دەکەینەوە کە 38 ساڵ پێش ئێستا، لە كردەوەیەكی نەژادپەرستانەدا، هەزاران مرۆڤی بێتاوانی بارزانی، تەنیا لەبەر ئەوەی كورد بوون، راپێچی بیابانەكانی باشووری عێراق كرد و كۆمەڵكوژی کردن”.\nمەسرور بارزانی دەشڵێت، “لەگەڵ ئەوەی دادگای باڵای تاوانەكانی عێراقیش، ئەنفالكردنی گەلی كوردستانی بە جینۆساید و تاوانی جەنگ ناساندووە، كەچی تائێستا لەلایەن حکومەتی عێراقەوە قەرەبووی كەسوكاری قوربانیان نەكراوەتەوە. کە ئەركێکی ئەخلاقی و یاسایی حكومەتی عێراقە، قەرەبووی کەسوکاری قوربانیان و زیانلێکەوتووانی هەمووی ئەو تاوانانە بکاتەوە کە بەرامبەر گەلی کوردستان ئەنجام دراون”.\nهاوكات پابەندبوونی حكومەتی هەرێمی كوردستان بە خزمەتكردنی زیاتری كەسوكاری شەهیدان و ئەنفالكراون، دووپاتدەكات و دەڵێت، “ئەوەی لە تواناماندا بێت بۆ خزمەتکردنیان درێغی ناكەین”.\nیەكینەكانی ڕۆژهەڵاتی كوردستان بانگەشەی توركیا لەبارەی زیانگەیاندن بە هێزەكانیان ڕەتدەكاتەوە، دەڵێت، لە بۆردومانەكانی دوێنێی سەر پێنجوێن و شارباژێڕ،…\nلە ڕوباری گەلی عەلی بەگی سنووری قەزای سۆران گەنجێکی ڕۆژئاوای کوردستان خنکا . بەیار باڵەكی وتەبێژی بەرگریی شارستانیی…\nبزوتنەوەی گۆڕان بۆ ساڵیادى کۆچى دواى مام جەلال ڕاگەیەندراوێكی بڵاوكردەوە، كاریگەریی نەرێنیی ئامادەنەبوونی “ئەم سەركردە گەورەیە” لەسەر ڕووداوە…


ئایا دەکرێت بۆ دواخستنی سوڕی مانگانە لە ڕەمەزاندا حەب بخورێت؟ - تۆڕی میدیایی خەڵک\nئایا دەکرێت بۆ دواخستنی سوڕی مانگانە لە ڕەمەزاندا حەب بخورێت؟\nهەندێک لە خانمان بۆ ئەوەی لە مانگی پیرۆزی ڕەمەزاندا توشی سوڕی مانگانە نەبن و ڕۆژوەکانیان بگرن حەبی دواخستنی سوڕی مانگانە دەخۆن، بەڵام ئایا لە ڕووی شەرعیەوە ئەمە ڕێگە پیدراوە؟\nدکتۆر عبداللطیف أحمد لە ڕوانگەی شەرعیەوە بەم جۆرە وەڵامی پرسیارەکە دەداتەوە:\nسوڕی مانگانەی ئافرەت شتێكە خوای گەورە لەسەری داناوە (كتب الله علی بنات آدم) خوای گەورە لەسەری داناون زۆربەی مانگەكان ئافرەتان تووشی سوڕی مانگانە دەبن، تووشی بێ نوێژی دەبن وە ئەگەر لە مانگی ڕەمەزاندا تووش ببێت شەش رۆژ بێت یان زیاتر یان كەمتر لەو ڕۆژانەدا ناتوانێت تێیدا بەڕۆژوو بێت وە ناتوانێت نوێژیشی تێدا بكات، جا هەندێ لە خوشكان‌و لە دایكان دەیانەوێت ئەو خێرەیان بە تەواوی دەست كەوێت بتوانن هەموو مانگەكە بەڕۆژووبن وە هەموو شەوەكانی شەو نوێژیشی تێدا بكەن بۆیە ئەو حەبە بەكار دەهێنن بۆ ئەوەی مەنعی سوڕی مانگانە بكەن مانگەكە تێیدا بەڕۆژووبن تووشی بێ نوێژی نەبن.\nلە وەڵامدا دەڵێین: ئەگەر ئەو كارە نەكرێت باشترە، چونكە خوای پەروەردگار ئافرەتی وا دروست كردووە وە ئافرەتێك كە بە درێژایی مانگەكە بەڕۆژوو بوو جگە لەو ڕۆژانەی تێیدا توشی ئەوە دەبێت بێگومان ئەجری ئەوەشی بۆ دەنوسرێ نەك لەڕێ لابچێت، هەر كەسێك كە عادەتی هەبێت لەسەر خێرێك دوایی كە عوزرێكی شەرعی بۆ هات خوای پەروەردگار خێرەكەی بە تەواوی بۆ دەنوسێت، وە بارێكە خوای گەورە لەسەری داناوە وە پێویست ناكات ئەو ئەركە بخاتە سەر خۆی، بەڵام ئەگەر كردی دەڵێین بەمەرجێك زەرەری بۆ لەشی نەبێت‌و كێشەی بۆ دروست نەكات دروستە، وە پاك بۆ‌وەو سوڕی مانگانەی نەما با ڕۆژووەكەی بگرێت و دروستە وە نوێژەكانیشی دروستە.\nلە هەرێم 148 كاندید خۆیان تۆماركرد